Siibawi Te Nih Meithal Kah A Tongmi Nu Dirhmun An Chim Cang – Chin World News Evening\nSiibawi Te Nih Meithal Kah A Tongmi Nu Dirhmun An Chim Cang\nFebruary 9, 2021 February 9, 2021 Salai Van Myanmar News\nAtu Kawlam dirhmun cu nikhat hnu nikhat in tthat lei si loin chiat lei tu a panh chin lengmang tikah ram mipi nunnak ca tiangin thinphang dirmun ah an um cang hna. Kan theih bantukin ralkap nih a hramhram in uknak an lak tikah mipi nih duh loin heh tiah lungtlin lonak cu an langhter tikah nihin ahcun nunnak a liam deng zong um si pinah hliamtuar zong an tlawwm ti lo. Nihin kah a tongmi nu dirhmun ko ah a tanglei bantukin siibawi te nih an chim mi.\nRalkap duhlo lamzawhnak cu a linsa chin lengmang. Nihin duh lonak langhtermi chungin Siangngakchianu “Mah Myat Tattat Khine” cu palik bawi “Nyi Nanda” timi pa nih a lu ah meithal in a kah i, a hmun ah a ril colh. Minu cu siizung ah a ran khawh chungin an tlikpi i tuan deuh ah a thi tiin thawng an thanh. Sinain atu tiang ahcun a thi rih lo, a damnak caah hin zakhat ah 3 tluk hrawng lawng ruahchannak a um, a nung lai timi chim awk ttha rih lo, a si khawh chungin a nunnak chanh kan i zuam lai tiah siibawi te nih an chim.\nHi kongah Sianghngakchia nu a kaptu palik pa “Nanda win” ti zongah ai timi pa cu biaceih zungah chuahpi a si tiah Myanmar BBC thawngzamhnak nih a langhter. Hi thawng pang ruangah mipi thinlin in an um i duh lonak langhtermi a let in a linsa kho tiah mi tampi nih an chim.\nCu lawng si loin nihin Meithal in kah a tong vemi “Ko Win Htet Moe” (kum 26) tu cu thlopbulnak a ngeih hnu ah nihin zanlei ah siizung in a chuak cang. Anih hi meithal kuan nih a kut ah a khen. Nihin Naypyidaw lamzawhnak ah palik nih ti in an kah ruang hna ah le khaihriat kuan in an kah hna ruang ah a dang minung 20 hrawng tluk nih hliamhma an tuar, tiah theih a si. Note: Meithal kah a tongmi “Mah Myat Tattat Khine” hi atu ca kan rak thlah tiang ahcun a nunnak a liam rih lo tiah theih a si.\nNan Lung Fiang Maw? Kawlram Ah A Tthawngbik Hi Ralkap An Si Naisai Lo\nVideo: USDP Party Nih Ralkap Dirkamhnak Caah Mipi Sinah Phiasa An Thap Cang


Chin ralkap nih a hmasa bikah Thantlang peng kan lak lai a hnu Hakha le Falam kan lak tela – Lai Lungrawn Post\nChin ralkap nih a hmasa bikah Thantlang peng kan lak lai a hnu Hakha le Falam kan lak tela\nSeptember 22, 2021 September 22, 2021 admin Myanmar News\nChin ralkap nih ahmasa bikah Thantlang peng kan lak le control hmasa aherh,mah ticun Thantlang le apeng kha, Chin ralkap sakhan hmunkhuar ah kan hman lai i cu kan hmunkhuar cun Chinram pengkip laknak dingah sakhan nganpi ah ser le hman ding a si.\nThantlang peng kan lak dih hnuah Falam peng kan lak lai,cun Matupi peng kan hei lak rih lai.Thantlang Falam le Matupi peng pengthum kan lak dih cun a dang pengruk laknak ah a fawite ding si cang. Falam peng sakhan kan chiahmi phu nih Tedim le Tongzaang kha a tuk lai.\nMatupi peng sakhan kan chiahmi nih Paletwah a tuk lai,Paletwah alak dih khan Mindat CDF he ifonh in Mindat le Kanpalet an hei lak ve lai.Mahti pengriat kan lak dih khan Chin state khualipi Halkha kha lak dingin an rak kulh cio lai.\nHalkha cu khualipi si caah ahnubik ah lak le tukdoh hau ralhrang zong nih fektuk in an congh le venmi a si. Raltuk tikah khualipi lak kha biapi cem le teinak afehter tu si caah ralhrang nih Halkha cu chahtuk in an thuamh le kilvennak a ruang pakhat sive.\nA cunglei ka langhter bang pengriat kha hmasa bikah lak timh in doh a si lai caah innlo arawk lai,mipi nih harnak an ton lai caah an tlizaam lai hmundang ah va tlikzaam hau tilo in Halkha khua kha Chin ralzaam hna dornak hmunpi ah tuah le ser ahau.\nMah ticun a donghnak bikah Halkha kan lak cang lai kan ti tikah kan lakcia mi peng pariat ah khan chikhat te chung Halkha ummi mipi zaamnak le va dornak ah kan hman ve lai. Mah tite khan pengkhat le khat thlennawn le hmanthiam kan hau.\nTio varal ramlak le hmun hla pi va zaam lengmang hau ti lo khan kanmah peng le khua cia lila kha himnak hmunah ser thiam le hmanthiam kan herh. Raltuk tikah mipi himnak kha biapi cemah chiah a si caah Chin ralkap le mipi nih strategic ser le hmanthiam biapit tuk bang,thazaang nganpi pakhat le teinak lamhruai tu pakhat zongah aa tel ve William HC.\nPDF nih thantlang caah teirul an cham hnu ah teinak an hmu i an kiir lio video


KAWLRALKAP PAWL AN I FAHSAK TUK, A CELH TE AN CELH TI LO – The Chinlung Post\nRalhrang kawlralkap an celh ti lo. Ramdang media pawl an hrocang hna. Cozah chimnak ah Military Council timi bia hmang hlah uh tiah an ti hna. Ralhrang hna nih ramdang thawngzamhtu hna cu Military Council, Military Junta, Junata timi bia hi cozah min chimnak ah hmang ti hlah uh tiah a hro hna. Hi konghe pehtlaiin ralhrang hna nih an chim rih mi cu atanglei bantukin a si.\nRalhrang hna nih kan dirhmi cozah cu UN le vawlei cung ramdang hna nih phungning tein a cohlang mi a si cang i, Military Council timi bia hi ramdang thawngthanhtu hna nih hmang ti hlah uh tiah anmah ralhrang kawlralkap thawngzamhnak le Ministry of Information department hmangin an langhter. Military Council timi biafang nan langhter peng asi ahcun phungning tein dantat khawhnak ding zong phung le lam ah aa tel.\nRamdang thawngzamhnak tthenkhat hna nih vawlei cung mipi theih ah thawngpang hman lo thanh in mipi an hlen hna i, rampi a chiatnak dingin anmah pumpak ruahnak in an tialmi nak cun media zulhphung a sining te he aa keih in tialhi abiapi mi a si. Hi konghe pehtlaiin ramdang thawngzamhtu hna nih an ti vemi cu media zalonnak an tlaih nak a si.\nThawngpang dang: Telenor Company Cu Myanmar In A Chuak Cang Lai. Ralhrang nih nawlngeihnak an lak hnu in Myanmar ramchung pehtlaihnak cu biatak tein rengh a si. Phone line company pawl zong sungh lei an panh deuhdeuh. Cu chungah Telenor company zong aa tel ve. Telenor hi Norway company a si i Thein Sein chan lio 2014 ah Myanmar ah a lutmi a si. A hmangtu nuai 18 leng an si.


Japan ram Tokyo Olympic ah zei ram hna nih dah medal an ngah tam bik cang timi le Vawlei cung ah ralkap tha zang ngeih tam bik hna cu, – Kawltu Team\nJuly 30, 2021 Pu Tawn Mang\nJapan ram ah Olympics game ngeih cuahmah lio asi, atu tiang medal ngah cang mi ram hna cu atang lei picture ah hin alang dih ko, an mah Japan hna zong nih tampi anrak ngah ve ko cang khi teh.\nVawlei cung ah ralkap tha zang ngeih tambik ram hna chung ah zei ram hna dah an itel khawh, mah ram 8 hna cu atanglei ah hin rakrel ko,\nThe largest Militaries in the wolrd nih arak langhter ning ah, mah researches an tuah nak hi, Countries with the largest total available active military man power in 2019 lio ah chuahter mi asi, mah hi hriamnam tha zang silo in military ralkap lei tha zang ngeih tam lei tu asi, atang lei bantuk in ram 8 hna nih ralkap an ngeih zat hna asi.\n1. China nih an ralkap ngeih mi vialte hna fawnh dih in minung 2,183,000 ngeih in vawlei cung ah ralkap ngeih tam bik ram pakhatnak asi.\n2. India nih hin ralkap an ngeih mi vialte hna fawnh dih in minung 1,362,500 ngeih in vawlei cung ah ralkap ngeih tam bik pahnih nak asi.\n3. America nih an ngeih mi ralkap hna vialte fawnh dih in minung 1,281,900 ngeih in vawlei cung ah ralkap ngeih tam bik pathumnak asi.\n4. North Korea nih an ngeih mi ralkap vialte fawnh dih in minung 1,280,000 ngeih in vawlei cung ah ralkap ngeih tam bik pali nak asi.\n5. Russia ram nih angeih mi ralkap vialte hna fawnh in minung 1,013,628 ngeih in vawlei cung ah ralkap ngeih tam bik panga nak asi.\n6. Pakistah ram nih ralkap an ngeih mi vialte hna fawnh in minung 654,000 ngeih in vawlei cung ah ralkap ngeih tam bik paruk nak asi.\n7. South Korea ram nih an ngeih mi ralkap vialte hna fawnh in minung 625,000 ngeih in vawlei cung ah ralkap ngeih tam bik pasarih nak asi.\n8. Iran ram nih an ngeih mi ralkap vialte hna fawnh in minung 523,000 ngeih in vawlei cung ah ralkap ngeih tam bik pariat nak asi.\nMah ram 8 hna nih ralkap an ngeih mi chung ah hin ram 4 hna cu ram lian mi an si, US, China, India le Russia hna hi an si, ahme bik ram 2 hna cu N. Korea le S. Korea mah ram 2 hna hi anram men lo, asi nain North Korea hi cu ralkap tha zang lei ah atam ko nain anram hi Economic lei ah achiatuk caah aduh ning in ralkap zohkhenhnak lei ah tha zang angeitik lem lo khi asi.\nIran le Pakistan ram hi Muslim ram asi caah an ram chung ah hin Human Righth Upadi ngei lo ram an si caah, an ram chung mipi devepement nak in ralkap tha zang le hriamnam caah tangka tamtuk an dih tawn caah an ram hi Economic lei ah athangcho tuk lem lo khi asi, Pakistan ram le bang cu, atu ah hin leiba tuarlak in an ngei ko kha mu, kanrak thei ceu bantuk in, atu ah hin China he peh tlainak angeih ruang ah asangsang in a hrocer ve sawh sawh khi asi.\n← Cachar nih Mizoram cu zei zong vialte hna kan phih piak dih ah cun rawl tam in an thi ko lai tiah “Economic Blockade” kan kalpi lai tiin,\nIndia ai awh in Japan ram Tokyo khuapi Olympics game ngeihnak ah akal mi Manipur Nungak Mirabai Chanu cu, Manipur Chief Minister nih tangka ting 100 apek, →


Myanmar cozah nih China ram ah hriamtlai bu 'Northern Alliance' a ton hna | The Chin Express\nMyanmar cozah nih China ram ah hriamtlai bu ‘Northern Alliance’ a ton hna\nSeptember 6, 2018 Tial Lian Thang Myanmar 0\nMyanmar cozah Remdaih Khuakhannak bu (PC) nih tlangcung hriamtlai bu Northern Alliance group hruaitu 3 cu nizaan ahkhan China ram ah a ton hna.\nJuly thla tanttim ahkhan Northern Alliance hruaitu hna cu Rampi Remdaih Khuakhnnak (UPC) ah kai dingin Naypyitaw ah an rak ra, mah lio ahcun cozah he China ram ah i tong te dingin hnatlaknak an rak ngeih bangin nizaan ah an i ton hi si.\nTa’ang Miphun Luatnak Ralkap (TNLA) ralbawi Tar Phone Kyaw nih, “Nithumni ah cozah palai pawl le hriamtlai bu TNLA, AA le Kokang hrambunh MNDAA cu meeting kan tuah hna. Meeting kan tuah hnawhchan cu hriamtlai bu le cozah kan i zumh khawhnak hnga caah si, caan saupi chung kan i zum kho bal hna lo cu awh,” tiah a chim.\nMeeting ah a kalmi cozah palai pawl cu PC Vice President U Then Zaw le Secretary U Khin Zaw Oo an si. An 2 ningin ralkap bawi hlun an si.\n“Remdaihnak kong ceih chap dingin kan lungtling i hmai thla khi kan i tong tthan hna lai,” tiah TNLA ralbawi Tar Phone Kyaw nih a chim.\n“Meeting ahcun KIO/A le UWSP/A aiawhtu zong an i tel ve,” a ti.\n“Remdaihnak kong ceih deuh ding le i kahnak zorter deuh ding kong kan i ruah hna. NCA kong le naite i kahnak kong cu kan ceih lo.”\n“Cozah he khat le khat kan rak i zum kho lo. Atu zong cu biaruah kan pehzulh ka lawng a si rih bang, zeihmanh a dikthlir in kan ceih kho rih lo. Nain, khat le khat kan i zum kho tthan cang, cucaah ral i tuk lo dingin biaruahnak kan tuah kho chin lengmang lai ti ka zumh,” tiah a chimchap.\nMeeting a kai vemi dang pawl le cozah palai pawl cu The Irrawaddy nih an chawnh hna nain an chawn kho hna lo.\nTNLA cu Shan State chaklei i Kut Kai, Nam San, Man Tong le Namtu peng hna ah Myanmar ralkap he aa kap lengmangmi a si.\nTNLA cu Ram Pumpi Kahngol Hnatlaknak (NCA) minsen a thumi RCSS he zong Namtu pengah an rak i kah caah khuate 13 leng in khuami 2,000 deng an rak zaam. — The Irrawaddy


July 30–August 5, 2018 JW Nunning le Rianṭuan Pumhnak Program\nHla 21 le Thlacamnak\n“Fapa Tlau Bianabia”: (Min. 10)\nLuk. 15:11-16—Lam a pialmi fapa nih a hmuhmi ro kha nuamhsaihnak caah a hman dih (“fapa pahnih a ngeimipa” timi, “A ngakchia deuh pa” timi, “a va sawksam” timi, “nuamhsaihnak” timi, “vok cawngh” timi le “vok nih an eimi bekawng” timi nwtsty hlathlai awk a kong tawi—Luk. 15:11-16)\nLuk. 15:17-24—Aa ngaihchih tikah dawtnak a ngeimi a pa nih lungtho tein a cohlan (“na sinah ka sual cang” timi, “man phalh in na chiahmi” timi, “a kuh i hnamh” timi, “Na fapa ti awk ka tlak ti lo” timi le “puan . . . kutdonghrolh . . . kedan” timi nwtsty hlathlai awk a kong tawi—Luk. 15:17-24)\nLuk. 15:25-32—Upa deuh pa i a ruahnak cu remhpiak a rak si\nLuk. 14:26—“Huat” timi biafang i a sullam cu zeidah a si? (“Huat” timi nwtsty hlathlai awk a kong tawi—Luk. 14:26)\nLuk. 16:10-13—“Rumnak taktak” he aa tlaiin Jesuh nih zeidah a hleiin a langhter? (w17.07 4-5 ¶7-8)\nBaibal Relnak: (Min. 4 asiloah mahnak tlawm) Luk. 14:1-14\nVoihnihnak Lennolh: (Min. 3 asiloah mahnak tlawm) Biaruah ning kha hmang law thawk. I pumh ve awkah sawm.\nVoithumnak Lennolh: (Min. 3 asiloah mahnak tlawm) Baibal caang kha thim law Baibal cawnnak ah hman dingmi cauk kha pe.\nBaibal Cawnpiaknak: (Min. 6 asiloah mahnak tlawm) lv-BU 32 ¶14-15\n“Fapa Tlau A Kir Ṭhan”: (Min. 15) I ruahṭi ding. Fapa Tlau A Kir Ṭhan-A Tawinak timi video piahnak in thawk.\nKhrihfabu Baibal Cawnnak: (Min. 30) kr ṭhen 15 ¶18-28\nHla 55 le Thlacamnak\n2018, July 30–August 5 caah Khrihfa Nunning le Rianṭuannak Program


SAC Ralhrang A Zaam Mi An Tamtuk Caah Tawlreltu Pawl An Lung A Hring Cang - Chin11News\nNUG nih ralthawh ding a thanh bak in Ralhrang chungah zaam a duh mi an tam tuk tiah theih a si i, ralkap zaam dingin min a pe mi an tamtuk caah an buai ngai tiah theih a si. NUG nih a thanh bak in ralkap zaam a duh mi mipi lei ttang an karh tuk tiah theih a si.\nRalkap in zaam a duh mi hna cu an tamtuk caah cazin tuah tu an buai ngai hna tiah theih a si. Ministry of Defence – National Unity Government of Myanmar he riantuan tu ပြည်သူ့ရင်ခွင် team i riantuantu le tuanvo ngeitu pakhat a simi Captain zero nih a chim. Ralkap zaam duh mi an tamtuk i dalaan tampi an um ko lai tiah tawlreltu pawl an lung a hring.\nRampum ralkap hi zaam a duh mi an tamtuk nain an chungkhar kong ruah ah zaam kho ding dirhmun ah an dir lo i an zaam ngam hna lo. Ralkap micheu lebang cu an ralkap chung sining pawl cu ပြည်သူ့ရင်ခွင် team he pehtlaihnak an nei peng tiah theih a si.\nပြည်သူ့ရင်ခွင် team cu ralbawi CDM luttu hna nih an dirh mi bu a si i NUG cozah zong he riantuan tti mi an si i NUG theihpi nak in ralkap zaam mi pawl a tawlrel cuahmah tu bu an si. Mah a kan pehtlai tu hna hi ralkap dalaan tampi zawng an um kho cu caah kan nih zong hi dothlennak caah hmalak dingin kan i ready tiah Camptain zero nih cun a ti.Falam online media\nGangaw Ah Ralkap Minung 70 leng An Thah Hna


Misual Hna Thlacamnak Hi Zei Dah A Si?\nBia halnak: "Misual Hna Thlacamnak Hi Zei Dah A Si?"\nBia lehnak: Misual hna thlacamnak cu ka sual ti an i hngalh, khamhnak ka herh ti an i hngalh i Pathian sinah zaangfah halnak thla an cammi kha a si. Pathian sin ah khamhnak thlacam in an halnak kha a si. Sual ngaihthiamnak Pathian sin ah an halnak kha a si.\nA pakhatnak ah misual hna nih kan hngalh ding mi cu misual kan si ti hi kan hngalh a herh. Romans 3:10 nih a chimmi cu, “Cathiang nih miding aho hmanh an um lo, an um lo, pakhatte hmanh an um lo,” a ti. Bible nih fiang tein a chim mi cu aho taktak hmanh kan thiang lo. Kan sual dih hna. Pathian vel le zaangfahnak kan herh dih hna (Titus 3:5-7). Kan sual ruang ah, zungzal thihnak kan i tlak dih hna (Matthew 25:46). Dantatnak hmuhnak kan in nakhnga lo misual hna thlacam cu zaangfahnak hal kha a si. Pathian thinhunnak kan hmuh sual nakhnga lo a velngeihnak hal kha a si.\nA pahnihnak ah misual hna nih kan hngalh awk cu Pathian nih hin kan ca ah zei dah a kan tuahpiak ti mi hi a si. Pathian nih Jesuh Khrih hmang in taksa kha aa lak i kan sin ah khua a rung sa (John 1:1,14). Pathian biatak kha Jesuh Khrih nih a kan cawnpiak i tling tein a nung (John 8:46; 2 Corinthians 5:21). Kanmah hmun ah vailam cung ah a kan thihpiak. Kan sual ruang ah kan in ding mi kha amah nih a kan inpiak (Romans 5:8). Thihnak, Hell le sualnak a teinak cu thihnak in a thawh`hannak in a langhter (Col. 2:15; 1 Corinth 15).\nHi ruang ah hin, Jesuh Khrih kan zumh ahcun, kan sualnak ngaihthiam a si lai, vancung ah zungzal nunnak kamh kan si lai. Kanmah nih kan tuah ding cu Jesuh Khrih hi ka ca ah a thi, ka ca ah a tho `han, a rak ra `han lai timi kan zumh ding a si (Romans 10:9-10). Pathian velngeihnak lawnglawng in khamhnak hi kan hmuh khawh mi a si, cucu Pathian nih a Fapa ngeihchunte a kan pek mi kha a vel taktak cu a si. Eph. 2:8 nih a chimmi cu, “Zei caah tiah vel an ngeih hna caah zumhnak thawng in khamh nan si i khamh nan si cu nanmah tuahnak thawng in a si lo, Pathian laksawng a si.”\nHi misual thlacamnak cu Jesuh Khrih hi a ka khamhtu a si tiah kan i bochannak Pathian sin ah langhter kha a si. Khamhnak hi zeihmanh nih a chuahpi kho lo. Jesuh Khrih a thawh`hannak le kan zumhnak hi khamhnak kan hmuhnak cu a si. Jesuh Khrih hi khamhnak kan hmuhnak lam a si tiah na hngalh i, misual ka si tiah naa hngalh ahcun hitihin Pathian sin ah thlacam khawh a si ko. Pathian, kei cu misual ka si tiah kaa hngal, thihnak le dantatnak a hmu ding ka si. Asinain Jesuh Khrih hi a ka khamhtu a si tiah ka zumh cang. A thihnak le a thawh`hannak hi ka sualnak ngaihthiamnak ca ah a si tiah ka zumh. Jesuh Khrih lawnglawng hi ka Bawipa le a ka khamhtu a si tiah ka zumh. Na ka khamh ca le na ka ngaihthiam caah kaa lawm. Amen.\nGotQuestions.org ah Pathian thawng`ha na relnak thawngin Jesuh Khrih na zum maw? Na zumh ahcun, a tang ah aa `ial mi “Nihin in Jesuh Khrih ka zumh cang” timi kha hmet ko.


Min Aung Hlaing Nih Sukyi Cu A Rauh Hlan Ah Bia Ceih Zung Ah Nan Hmu Cawlh Ko Lai Tiah Bia A Kam Hna Hna. – Chintanbo\nRalkap nih uknak an lak hnu in thong inn chungah nihin ni tiang an khumhmi ram pumpi huap ruahnak cheutu State counselor Daw Aung San Sukyi cu a umnak hmun inn ah ngandam tein a um ko, a rauh hlan ah biaceihnak zungah amah pumpak minung bakin a rak chuak te lai I nan hmuh te lai tiah, Min Aung Hlaing nih a chim.\nKawlram ah ralkap nih uknak hramhram in an lak i, cu duh lonak a langhter tu mipi hna ralkap nih an thah mi hna minung 700 leng an si cang timi hi Media pawl nih an porh tuk caah asi. A taktak ahcun a thimi cu zetceu tluk minung 300 hrawng lawng an si, tiah Min Aung Hlaing nih Thursday lio ah khan Phoenix thawngzamh tu sinah a chim.\n“Minung 700 leng hrawng an thi timi a thimi min cazin zong a um lo, Media pawl nih an perh tuk caah asi. I buak tlak tein chim ahcun, mipi lei a thi taktak mi hi minung 300 hrawng an si. Kan mah ralkap lei zong tampi an thi ve ko cu teh, ralkap chung zongin minung 47 an thi, minung 200 renglo nih hma an tuar ve ko cu teh, tiah Min Aung Hliang nih a chim chap.\nTiluk thawng la tu reporter Fu Xiaotian nih Tiluk ram in Naypyidaw ah a um mi Min Aung Hliang cu online chung in biahalnak a tuah. Kawlram he pehtlai in ralkap nih kalpi a timhmi pawl hna I ceihhmai nak an ngeihnak interview kha friday zanlei ah khan an van thlak mi asi.\nRalkap nih uknak an lak hnu in kawlram chung party vialte hi democracy federal I tlaih in rampi kan hruai lai, tiah Min Aung Hlaing nih a chim than. kawlram pi hi ralkap nih kum 50 renglo chung a uknak in democracy lam lei kan van panhnak hmanh a sau rih lo, cu chin chap ah atu February ni 1 thawk in ralkap nih uknak an kan lak piak than.\nDemocracy a thawtnak a tep canimi mipi nihcun ralkap uknak duh lonak an langhter I cu ruangah ralkap pawl nih Hriamnam hmangin mipi an tuahto ning hna atu in cun ni 100 leng a kai cang. Lamzawh in duhlo nak a langhter mi mipi hna ralkap nih meithal in an kah hna, an tuk an vele hna, thawngzamh tu vialte an tlaih hna.\nRalkap nih mipi faktuk in an tuahto mi hna ruangah UN le Vawlei pi zong nih sual an phawt tuk hna. Ralkap nih uknak an lak ni thok in May thla ni 21 tiangah a thi mi an zate hi minung 812 an si i tlaihkhih a tongmi hi minung 4258 an si, tiah AAPP thawngzamh sinin theih asi. (Crd; RFA


US: Texas state nih refugee kan la lai lo ati, Indiana cu a lak rih ko lai | THE CHIN EXPRESS\nUS: Texas state nih refugee kan la lai lo ati, Indiana cu a lak rih ko lai\nUS ah Chinmi tam taktak kan umnak Texas state cozah hruaitu Governor Greg Abbott nih, “2020 chungah ralzaam kan la lai lo,” tiah thawng a thanh cang.\nGoveernor Gret Abbott hi Republican party asi. Republican hi US Chinmi tam deuh nih kan uar deuh hna nain refugee a duh lomi party an si.\nTu kum (FY2020) chungah US rampumpi caah ralzaam 18,000 lawng lak dingin President Donald Trump nih minsen a thut cang.\n“Refugee 18,000 hmanh cu a duhmi state lawng kan in phawt hna lai i refugee lak a duh lomi state cu kan in phaw hna lai, cucaah nan duh/lo rak chim uh,” tiah President Trump nih state 50 cu duhthimnak a pek hna.\nAtutiang ahcun Texas state lawng hi refugee lak a duh lomi asi rih. A chim rih lomi state an um len caah hnu cun a duh lomi state an karh kho.\nNingani ah, Pu Abbott nih, “Texas state nih a lak ding nak tam deuhpi in refugee a lak cang caah 2020 ahcun refugee kan pe ti hlah uh,” ati.\nRefugee bawmtu bu pawl nih Texas state vuancichoh/governor cu “lungrawk taktak asi” tiah an mawhchiat len.\nTexas state khuapi tampi ahcun Chinmi lawng si loin refugee dang tam taktak an um. 2018 Budget Kum (FY2018) ah Texas state nih refugee 1,697 a lak hna. Tambik a latu state a rak si. 2019 Budget Kum (FY2019) lebang ahcun 2,230 bak a lak hna, tambik a latu state asi hoi.\nMah ruangah, 2020 chung ahcun refugee lak a duh ti lo.\nGovernor Greg Abbott nih US Ramdang Vuanci Zung sinah, “kan state chungah a um cangmi refugee, mipeem le Texas mipi vialte hi kan state budget in zohkhenh an hauh caah 2020 chung ahcun refugee thar kan la kho ti lai lo,” tiin ca a kuat.\n“Nain, US nih refugee la ti hlah seh ka tinak cu asi lo. Kan state nih cun kan la kho hna lai lo ka ti duhmi si,” ati.\nUS ram ahcun state 50 a um. Atutiang ah state 39 nih, “kan state ah refugee lak kan duh rih ko, 2020 chung cu kan pe rih ko uh,” tiah Ramdang Vuanci Zung ah ca an kuat cang. Mah state 39 chungah 17 cu Republican nih an hruaimi state an si.\nChinmi tambik kan umnak Indiana state Governor Eric Holcomb nih cun “refugee kan pe rih ko, kan lak rih ko hna lai,” tiah min a thut cang.


Dr. Thet Thet Khaing Party Hi A Men Bak Lo, Seat 248 Ah Cuh An Itimh Hlei Ah Chin Mi Cheukhat Zong An Luh Ve Cang – Lai Lungrawn Post\nAugust 4, 2020 admin Myanmar News\nPeople’s Pioneer Party hotu nu Dr. Thet Thet Khaing nih cun 2020 thimnak ah pengkulh 98 ah le seat 248 ah an cuh lainak kong cu DVB thawngzamh sinah a chim. Anih cu Pyidaungsuh level MP seat 110, Races Affairs Minister hmun thum 3 le a dang cu Region MLA ah an si lai, tiah a chim. Asian khui pengkulh chungah aa cuh lai nak kong cu August 8, 2020 ni ah cazin felfial tein chuah a si te lai, tiin a chim nolh. Dr. Thet Thet Khaing hi mithiam sang, mirum, chawlehthalthiam le hlawhtlinnak a ngei ngaingaimi a si hlei ah Yangon khuapi chungah a lar ngaimi a si, tiah theih a si.\nYagon ramthen, Meehmun pakhat 1, Amyotha MP caah People Pioneer Party (PPP) in aa cuh ding le a zuam dingmi Chinmi kong zong theih a si. A min cu U Law Thang a si i, Mindat Myone leimi a si i, Chinmi a si ko nain Yangon ah a umnak a sau ngai cangmi a si, tiah theih a si. U Law Thang nih a chim dan ahcun Party timi cu mipi caah a si, Party le ram kong ahmasa bik ah ruat a herh. Party le mah herhnak cu Party kong ah chiah ding. Keimah caah cun a har taktak. Asinain, 2020 thimnak ahcun, Vawleicung ah a rak thlen ding mi tuufa party pakhat bantuk asi ruangah a zuamnak kong cu a chim. U Law Thang cu Mindat Myone lei in a rak ra mi a si i, Cozah riantuan in Yangon ramthen ah a umnak a sau ngaingai cang, tiah theih a si.\nChin ramkulh chung zongah Dr. Thet Thet Khiang party lawng si loin UDP party chungtel zong an tam ngaingai cang i, Hakha pengkulh chung ah hin an i cuh dih ve lai, tiah thawngpang theih a si. Chin mi chungin ramkhel politics nakin pumpak le thutdan politics an tam deuh cang i, hmailei Chin miphun caah ralrin taktak dingmi tihnung virus pakhat a si te lai.\nDr. Sui Hingz Nih Chin State Development Strategy A Chimmi Cu A Tha Kho Tuk


2014-16 Avoi 2nk CCN-EC Meeting – Chin Community in Norway\n2014-16 Avoi 2nk CCN-EC Meeting\nAugust 10, 2015 ccn 0 Comments\n2015 chung CCN a voi hnihnak EC meeting cu Telephone in kan tuah. Akai khomi upa minung 7 hna nih zinglei nazi 10:00 in 13:30 tiang lungtho ngaiin ruahnak chuahnak le ceihkhannak kan ngei hna. Ceihmi hna cu a tanglei bantukin a si.\n1. Chin state kan tonmi kokek harnak kong\n2. Celhzuamnak tuahnak kong\n3. 2016 Chin National Day tuahnak kong hna an si.\nCCN ruahning: Tulio kan tonmi kokek harnak kongah Norway huapin a kan tawlreltu Chin committee kan ngeih a herh ko tiah kan ruah i, ngei kho dingin tawlreltu ah President le Secretary hna cu ttuanvo kan peek hna. A karlak ah a kal cuahmahmi fund kawlnak kong zongah thazaang chuah deuh in, kau deuh in kan cawlcangh a herh tiah a ruah.\nCucaah CCN nih a si khawh chungin cozah siseh, cozah asi lomi buu hna sin ah siseh cattial, tonnak a tuah hna lai i, kan Chin ram ah bawmhnak a tam khawh chung a kal khawhnak le a kalmi bawmhnak ningcang tein a phanh khawhnak ding caah a tlang tlak lai, ai zuam lai ti kha, ceih le ruah asi.\nMeeting ah ceihmi adangdang: CCN hi kan miphun karlak ah phaisa lei a thazaang a der caah le a rian ai hmaithlakmi kongah mipi tampi nih an i fian rih lo caah, chungttuan hna nih thazaang kan chuah deuh a hau i a herh ningin, kan cawl (active) deuh a herh ko tiah zapi nih ruahnak kan ngei. Sport cawlcanghnak hi mino pawl tambik kan i tel nak asi caah mah zawn ah tamdeuh thazaang kan chuah a herh ti zong kan ruah fawn.\nChin National Day tuah CCN nih ai hmai thlakmi asi ve bantukin hmailei zong ah a tuah peng a tawlrel peng rih ding asi caah, timhtuah ciamman deuh in le ningcang deuh in kan cawlcangh thiam le thazaang kan chuah thiam zong a biapi ngai lai tiah ruahnak a ngei.\nPrevious Previous post: 46 omkom, mer enn 200 000 er rammet av jordskred og flommen i Myanmar\nNext Next post: Kokek harnak tongmi caah Norway Chinmi nih Kr 1 million deng an khawmh cang


Ramthumnak cu ralzam a lak tu an si i a kuat tu hi UNHCR a si – The Cherry Par\nRamthumnak cu ralzam a lak tu an si i a kuat tu hi UNHCR a si\nRamthumnak cu ralzam a lak tu an si i a kuat tu hi UNHCR a si. Ramthumnak nih kumkhat ah ralzaam Milu zeizat Ka lak lai tiah milu a khiah I a lak ding mi ralzaam cazin (case/ file) recommend Pek in a kua tu hi UNHCR a si.\nUNHCR nih ramthumnak ah a kuat mi hna Cazin Chung ta kha ramthumnak nih lak an si. Cu caah ramthumnak nih tampi Kan lak lai an ti Zong ah UNHCR nih thleidannak tuah in Chin Ralzaam Cazin tampi an kan kuat piak duh lo ah Cun a mah Ning tein si ko lai tiah Ka ruat.\nMah caah Cun Chin mi tampi ramthumnak lei kal kho nak ding caah Ramthumnak le UNHCR ah a ho dah a biapi deuh tiah nang na ruah ve? Credit: James Bawi Thang Bik\nRelchap; 26 October 2020 cazin ning ah Malaysia thonginn/camp ah hngakchia 756 an um. Mah hna chung in kawlram mi hngakchia 405 an si. Mah 405 chung ah zokhen tu nu le pa tel lo in an mah tein a dang tein an hren mi hngakchia 326 an si. Mah 326 chung in pa 253 an si I nu 73 an si. Mah report hi Home Minister nih Parliement ah fehternak a tuah mi a si i Nuhrin covo lei cawlcang tu le NGO pawl nih cun 2,000 leng an um lai tiah an zum.\nMah tiin camp ah a phan mi hngakchia hna cu phungning lo in um mi an si ruang ah an tlaih mi hna an si. Lung a fak ko. Mi dang fa le sianginn ah can an hman lio ah mah hna cu zei hngal lo in thonginn/camp ah an can an hman. Pathian tu nih himnak pek ko hna seh!\n← NLD Party Le Unity Goverment By – Salai Lairamthang\nCovid-19 zawtnak i ralrinnak, ichonh lonak le hrial khawhnak caah na cell phone i APP ah download tuah →


USA cu a buai chin lengmang cang, vawleicungah ttih nun bik USA Vanlawng phortu USS Theodore Roosevelt aircraft carrier cu buainak in a khat cang\nUSA ram cu coronavirus zawtnak ruangah vawleicung ah ram buai bik a si cang, Coronavirus ruangah an politic ttian buainak in a khat cang. Democrat nih Trump mualphoternak longte an kawl i, Trump zong nih a mah nawlh lawngtein zei poah tuah a duh. USA ah a thimi cu 37,889 an phan cang i, a zawtmi hi minung 715,105 an si cang\nUSS Theodore Roosevelt aircraft carrier ah rian ttuantu minung 4,800 hrawng an um. 10% nak in tam deuh nih COVID-19 positive an ngei cang. US Navy spokesman nih a chim ning ah cun Crew 92% test an tuah i, 655 Positive, 3,673 negative an si ti in a chim. USS Theodore Roosevelt aircraft carrier nih bia le hla tampi a ngei. Captain Crozier a rian in phuah a si cang. Natein a rian hi ttuan ter tthan a si kho men.\nRian ttuantu minung 3,696 hna hi Guam hotels & barracks a rem mi poah ah an um ko. USS Theodore Roosevelt officer 1, Chief Petty Officer Charles Robert Thacker kum 41 mi cu COVID-19 ruangah a thi cang, USS Theodore Roosevelt thatein i zoh felnak an ngei lio a si (Sailors call part of their new cleaning protocol ‘bleach-a-palooza’) Cmdr. Chad Hollinger, ship’s weapon’s officer, cu thianter lei ah incharge in a um, Sailors ten googles, gloves, face masks & coveralls hmang in aircraft carrier “2,000 spaces /80 percent of the ship.” cu an ttuan cang\nUSS Theodore Roosevelt aircraft carrier hi USA ram caah cun a sunglawi tuk mi raltuknak a si i, China he an buai caan te ah mah USS Theodore Roosevelt aircraft carrier hi China sea lei ah an kuat tawn mi a si, mah bantuk in a chungah rian ttuantu pawl coronavirus zawtnak in buainak a tlungter caah USA Pentagon zong a lungretheih ngai i, a tu hi rian ttuantu vialte an dirhmun zohfel din in fakpi in rian an ttuan lio a si.\nBe the first to comment on "USA cu a buai chin lengmang cang, vawleicungah ttih nun bik USA Vanlawng phortu USS Theodore Roosevelt aircraft carrier cu buainak in a khat cang"


Suu Kyi Lungput thei a si cang, Uar um tuk hrinhrang ko – Thechinlungnews\nSuu Kyi Lungput thei a si cang, Uar um tuk hrinhrang ko\nTu lio kawlram mipi nih kan thei duh ngai mi Daw Suu Kyi lungput cu a sihni Khing Maung Zaw nih APF sin ah fiang cik cek in a chim cang. Kawlram mipi lawng si lo in, vawlei cung ramkip nih an thei duh mi a si\nDaw Suu Kyi nih kawlram a dawt ning le mipi zalawngtein um cang hna seh ti a duh ning lungput hi uar lo awk tha lo, A soisel tu zong nih an uar tiah an chim tawn mi kha a hman tuk mi si\nMyanmar Military Crack Down hi atu nak in kan hmuh tam chin lengmang lai ti a fiang cang. Daw Aung San Suu Kyi zong lih le hrokhrawl in sual phawt a si. A kong ceih a si te lai\nAtu hi case pahnih serh piak a si. Case pahnih an serh piak mi ah sualphawt a si a cun a tlawm bik ah thla 6 maw kum 1 maw thawnginn ah chia a si lai,\nmah hi a tlawm bik mi a si.Kawl ralkap nih an duh a cun kum 6 tiang thawnginn ah chia ding in lam an kawl\nFeb 16 ah Natural Disaster Prevention Act, Case an tuah chap hna kha. Section 8 of the import and export law, Case number (38) 2021 & Article 25 of the Disaster Management Law” hmangin a tu hi Daw Suu Kyi cu ralkap nih an kut tangah an chia ri ko\nKhin Maung Zaw, Daw Aung San Suu Kyi’s lawyer, nih APF sin ah Daw Aung San Suu Kyi lungput a chim.\nA chim mi cu, Daw Aung San Suu Kyi nih kawlram nih Democracy a hmuh khawh nak ding caah zeibantuk thil a cung tlun hman seh (a chia bik mi dirhmun tawn ding in) tim cia tein a um ko tiin a chim\nMah bantuk in kawl ralkap lei nih heh tiah mipi uk ding in rian an tuan lio ah, mipi lei nih Democracy ngei than khawhnak ding caah ralkap uknak an duh lo ning heh tiah langternak an tuah lio a si. Credit-RTK\nBe the first to comment on "Suu Kyi Lungput thei a si cang, Uar um tuk hrinhrang ko"


Nu Underwear Hruk Lo Ding Mi – Salai Kawltu\nNu Underwear Hruk Lo Ding Mi\nSeptember 8, 2018 salaikawltu 0 Comments\nTheihtlei: Nu Nih cun mah ca hi Rel loin Lanh Taak hrimhrim loding a si lai, Nu pawl caah, Bawngbi Chungnawh, Underwear Hruk zeitluk in dah Nu Chiatha Caah tihnun timi phun(5) In Kan Van langhter lai. Mah na Rel cun zeibantuk dah Nu nih Chiatha Huhnak ding caah hruk a hauh timi na theih fian cang lai. A Pakhatnak ah theih herhmi hna cu:-\n1. Thong tiah auhmi, a fawinak cun a hri ummi an tuahmi Bawngbi chungnawh Chiatah te lawng a um i a tenh in ai tenhmi khi. Mah hi i hruknak nih Nu chiatha chungah Batria rungrul a chuak kho i cu nih cun Chiatha ah a raangmi a chuahter caah nu caah tih nung.\n2. Thlan a chuahtertu plastic phun deng, i an siammi chungnawh i hruk hrimlo ding, mah nai hruk cun na chiatha a takza lai i hma a chuak kho.\n3. Zaa puan than i an sermi Chungnawh i hruk baklo ding a si fawn, mah Zaa i an sermi cu na kaikam le na chiatha kha a thahter pin ah a zatter lai na rimchia fawn lai. Hmai lei ah fahnak an pek lai.\n4. Chungnawh Tet tukmi nai hruk hrimrhim lailo, Mah nih Na chiatha hmul kha a hnur lai i a tlong lai, a tlongh lawng siloin a tlonghnak hmun kha hma a chuak lai cucaah ai tet tukmi i hruk lo ding si. A Tlongh lo zongah a hram kha hninh caah hma a chuak kho.\n5. Pumrua dawh deuh in um seh tiah Chungnawh sau ngaimi hruk khi athami lo ngai nain tihnung tukmi asi. Mahbantuk nai hruk tikah sau a rauh cun na chiatha lei thikal a dik lailo cu tikah Zun Inn lei damlonak na ngai kho caah hril khawh i zum.\nNu pawl nih Chiatha huh phenhnak caah hruk a tha cemmi cu chungnawh a longmi, thli a chuah luh fawimi pawl i hruk ding asi cucu Nu chiatha caah atha cemmi asi i, Nu lei damnak lei zongah himnak a pe cemmi a si.\n← Ralkap Pa Le a Darling i Dawtnak (Lung a Kuai Hringhran)\nAirport i Mipi An Check Mi A Luan Tak Takmi Hna →


Nan lungthin arak i khat le pehtlaih,hawikom dingah atlak bak ding nan si khawhnak dingah mah hna pawl hin theih khawh asi – LAICOMM\nA caan ah kan pawngkam ah aummi hna hi kanmah he arak i tlak le aumti kho dingmi kan si hi kan rak i thei tawn lo,,cucaah mah sining in na zoh khawh ahcun umti kho mi nan si cang hna .\n1. Duhmi rak i khat\nHmun tamnak le caan tam deuh ah nan duhmi arak i khat , azawng duh phun, ca rel zuam phun, thil duh i khat phun tibantukin akhat ahcun arak i pehtlai khomi nan si cang .\n2.Amah he keimah he hmunkhat ah ruahlopin tuah ttimi\nKei nih ka lei in inn thianh ka rak tuah , amah zong phone chawnh pahin thianhlimhnak hna arak tuah , arak ka bawmh ahcun ,,, ruahlopin tuahmi rak i khat tibantuk … Thlalangawng in khuaruah len lioah khuaruat ngai hna in arak um ve ahcun kan sining arak ikhat ngaimi minung arak si .\n3.Hmuh ning ikhat\nCauk pakhat arel, cu cauk chungah ahmuh ning pawl hna thatho tukin achim , cauk lawng silo adang kong zongah ruahmi arak i khat , ka hmuh ning pohin ahmuh khotu asi ahcun lungthin arak i pehtlai cang tinak asi .\n4. Zeihmanh chim loin theihthiamnak angeih ahcun\nLungchung ah tuar mi le tonmi tamtuk chim hau loin atheithiam tu,…atlamtlin lo atheithiam colh tu .,.. aherh mi atheithiam tu a si ahcun atlak ngaimi nan rak si .


Pu Van Ceu Tlei cia le Pi Doi Thai, Bungtuah khua, Senthang, Hakha peng hna i an fa pa dawt fa phir tete hna cu an chuah ka in an hna a cheh pin ah holh zong an thiam lo. – Hakha Cherry\n13-12-2020 Zerh pi ni Na Christmas laksawng cu a ho nih dah a CO lai?Fa phir hna:1.Lai Peng Thang Kum 8 2.Cung Bawi Bik Kum 8\nKum(2) an si ah an pa nih a roh taak hna i a nu nih harsa taktak in a run cawmken hna. Fa pa(5) an ngeih hna. Hringtu nu cu 2018 ah Cycle accident in fak tuk in aa khawn caah rian hrang a tuan kho ti lo. “A fa le thih taak sual le rian tuan khawh ti lai lo hi ka ttih tuk” tiah an nu nih cun mitthli he a chim.\nHi hna chungkhar cu ” Nun Bawm” pum tling lo bawm chaantu group nih Bungtuah ah an va hmuh hna. An zaangfak tuk hna i Hakha Siizung ah an rak hruai hna.Hakha Siibawi thiam hna nih Mandalay Yangon Siizung pi ah kal pi hna u law dam zong an dam kho ko tiah an ti hna.\nHi rian ttha tukmi a tlamtlin khawhnak hnga ah Phaisa an ngeih lo caah phaisa kawlpiak ding in an rak ka chimh. Thanuam tak in ka cohlan ve hna. Nun Bawm Group nih an mah tein phaisa an i khawl hna i Kyat -1,000,000/ an khon piak khawh cang hna.Ngakchia pa (2) caah hin:Kyats – 5,000,000/a hau lai tiah kan zumh.\nHi fa phir tete hna hi an thluak a tha tuk. An lung a var tuk. Cawn piak khawh awk tha an si. Cawn piakmi an i cinken khawh.\nHi hna chungkhar hna i an nun himnak hnga le an thancho venak hnga ah na Christmas Laksawng te rak pe ve hna uh tiah kan in sawm hna.A tu ah phaisa na ngeih rih lo zong ah na min rak kan pe chung ko.\nJanuary, 2021 kum thawh kaa ah Yangon an kal hna lai.Cung Hu Phaisa kawl piaktu\n09400305298 Cung Hu Blood/fb cunghu2007@gmail.com\nTuikuk miphun nih YMA dirh an timh I Lushai Mizo nih an sianh hna lo


A hngakchiat lio ah tha tein a holh khawh lo caah heh tiah an rak nih sawh. – Myanmar Chin\nNovember 19, 2020 Myanmar Chin Hmuhning 0\nA nupi pakhatnak he restaurant ah an i ching le rawl an ei lio ah tangka pek awk a ngei lo caah an darling Neilia nih cabuai tang in $20 tlap a pek chom.\nRalkap tlak ai tim nain asthma a ngei caah na fit lo an ti le an sungh ter.\n1988 ah voihnih tiang thluak lei surgery ai tuah.\nMotor accident ruangah a dawt tuk mi a thaisung nu le a fa nu nih an thih tak.\nA nupi le a fanu nih an thih tak caah a mah le mah tiang lainawn ai rak tim bal.\nMi zei nan si zongah mah le mah thah tiang hmanh ruat lak tiang in harnak nan/kan tong ko lai. Asinain, cu hna cu zei tik hmanh ah zungzal a hmun mi an si lo. Hmai ah nawr chih peng ko.\nNa lungre thei tuk lio caan ah President-elect Joe Biden kong hi rak ruah ta ve hmanh.\nCongratulations Mr President-elect Joe Biden.


Dr. Henry Van Thio Vice President Tiang A Phakter Tu Hi Tlangcung Party An Si – Chin World News Evening\nHenry Van Thio Cu NLD Thawngin VP2 A Tling An Ti Maw Cu. Chin World nih Chinram NLD lamkaltu Dr. Sa Sa interview an tuah mi ah NLD party hi Chin mi a kan daw bik tu (Cezushin) an si. Zeicatiah anmah thawngin Henry Van Thio zong VP2 a kan pek a ti.\nFact Check: Henry Van Thio cu vote 79 in VP2 a tling. Hi lakah NLD party vote cu 30 lawng a si i a tangmi 49 cu tlangcung mi party hna i MP vote an si. Nominate a tuahtu cu NLD party an si nain VP a tlinter tu cu tlangcung mi party an si. Hi hmanh ah tlangcung mi party zeitluk dah a bia pit? Kawl party nih hruaimi party tang na um chung poah cu na miphun party nih hnu lei in an bawmh lo ahcun zeihmanh a si lo ti hi VP2 kongah tehte zoh ko uh!\nAtu ah UEC nih tlangcung mi party thawnnak hmun poah ah thimnak tuah lo ding an ti. Tlangcung mi party an hrawh. Candidate pawl zong disqualify an ti hna. NLD nih tlangcung mi party thazang thawn lai hi an duh lo ee tiah tuan pi ah ka tial cang. Atu ka chim bantuk tein kawl le kawl cu buu dangdang an si zong an lung an i hmu i anmah le anmah cu an i dirkamh thiamthiam.\nVP2 pakhat te kan ngah ruangah kan i lawm ko.Amah zong aa timh lo mi pi party NLD ah ai pe.Ai ruah lo tuk mi VP2 dirhmun hna a phan. Awngbali (lottery) cawk loin a ngah (a Poh) bantuk a si caah Pathian nih kan miphun a kan cawisan tiah ruat ko u si. Nain amah a cawisang tu hi miphun party an si ve caah miphun party CNLD ahhin kan lung i hmu in tangti hna u sih.\nAtu ahcun 2008 phunghram tharchuah mi ah tlangcung mi covo kong he aa pehtlaimi tete zong upadi an ser mi tete an um. Cauk hring ahcun a kan pek i a ngah cu kan ngah tak rih lo. Hi pawl kong hna ceih ahcun miphun party he dakaw ceih a hau te lai cuh.Cucaah kan miphun nih kan pal ding bingbo le horthuk le tlangsang an tam tuk rih. Hi bantuk lio te ahhin kan lung ai rual a hau khun caah miphun aiawh CNLD party ahhin aw khat in chuah hna u si. Kanmah le kanmah kan i upat i kan thazang kan funtom hmasa lawng ah miphun dang upat zong kan tong ve lai i timi hi vote hlan ah biatak tein ruat hna u si. Salai Tin Maung Win


Zualko:Ko Aung cu ralhrang nih thilak meithel in an kah – Lai Lungrawn Post\nTathung peng Sinphyocun khua ah Cycle in phaisa kawl mi Ko Aung Pai cu Rallokap nih an kah i a ruak chungkhar sinah an pe duh hna lo,cycle 7 zong an chuh hna\nMon ramkulh, Tathu peng, Sinpyocun khua ah Cycle in phaisa kawl mi Ko Aung Pain cu July 24 zaanlei suimilam 4:00pm ah rallokap hna nih an kah i a ruak cu an kal pi, cycle 7 zong mawtaw cungah an khin i an i kal pi tiah khua mi hna nih an chim.\nJuly 24 zaanlei ah Tathu peng Menikung khua khuabawi hlun U Myint Swe ti mi cu Tathu runvennak lei riantuan hna nih an thah i mah an thah hnu in rallokap hna nih thah mi hna cu an keneh zulh in an tlaih lio hna ah Sinpyocin khua ah Cycle in phaisa kawl mi hna cu rallokap hna an rak rat cu an hmuh tik ah an tih i an tlik nak ah mah a tli mi pawl cu rallokap nih meithal in peh zulh in an kah hna i Ko Aung Pai a thih hi a si tiah kan theih.\nAnmah lei minung U Myint Swe an thah cu a that tu an kawl mah khua phanh ah Cycle in phaisa kawl mi hna cu an kah hna.A taktak ahcun Aung Pai te hi mithat tu kha an si lo.An mah le rian tein a um mi an si ve ko.Rallokap an hmuh tikah kan lau i kan tli.\nKhoi ka kan tlik lai kan ti i an hmuh mi poh an kah hna.Ko Aung Swe cu a hmun ah a thi colh.A Ruak cu rallokap nih an kal pi.Cycle 7 zong mawtaw cung ah an khin i an i kal pi tiah khua mi pakhat nih a chim.Rallokap nih kahnak ah hin a thi mi Ko Aung Pai hi Kum 30 a si i a nupi le afa le a tantak hna tiah khua mi pakhat nih a chim.\nAung Lan Sang caah thinphang dai lo bak a sicang hi thlacam bawm cio hna u sih


Vawleicung Cele minung (8) hna nih minthan nak dingah an i ngeih mi dawhnak hna… – DOH PHIT\nVawleicung Cele minung (8) hna nih minthan nak dingah an i ngeih mi dawhnak hna…\nJanuary 30, 2019 admin ENTERTAIMENT 0\n1 Kylie Jenner’s Lips ( Hmur)\nKylie Jenner’s hi TV fakthanh nak in a min thang ngaingai mi pakhat asi, a hlei in a min Than cemnak cu a hmur hi asi. a hmur ahhin vawleicung pa a tam u cu an i fu ti tluk in hmur dawhnak ai ngeih mi nu asi.\n2 Cara Delevigne’s Eyebrows ( mittlang)\nCara hi Vawleicung Cele lak ah a min thang ngaingai mi pakhat asi, a hlei in a min Than cemnak cu a mittlang hi asi. a mittlang ahhin vawleicung pa a tam u cu an i fu ti tluk in mittlang dawhnak ai ngeih mi nu asi ve.\n3 Julia Roberts’ Smile ( Mirh)\nJulia Roberts’ hi Vawleicung Cele lak ah a min thang ngaingai mi pakhat asi, a hlei in a min Than cemnak cu a a mirh (nih) hi asi. voikhat a van mirh ahhin vawleicung pa a tam u cu an celh bak lo ti tluk in dawhnak ai ngeih mi nu asi ve.\n4 Kim Kardashian’s Butt (Tawk)\nKim Kardashian’s hi Vawleicung Cele lak ah a min thang taktak mi pakhat asi, a hlei in a min Than cemnak cu a a tawtawk hi asi. A tawtawk ahhin vawleicung pa vialte cu an mit a um dih ti tluk bak in dawhnak ai ngeih mi nu asi ve.\n5 Miley Cyrus’ Abs ( Pang)\nMiley Cyrus’ hi Vawleicung Cele lak ah a min thang ngaingai mi pakhat asi, a hlei in a min Than cemnak cu Hlasak lawng si lo in a pang ahhin asi. voikhat hla a van sak i sexy nawn in thil hna ai hruk ahhin vawleicung pa a tam u cu an celh bak lo ti tluk in Pang dawhnak ai ngeih mi nu asi ve.\n6 Christina Hendricks’ Chest\nChristina Hendricks hi Vawleicung Cele lak ah a min thang ngaingai mi pakhat asi, a hlei in a min Than cemnak cu a a Taang dawhnak a ngeih mi hi asi. A taang ahhin vawleicung pa a tam u cu an mit a um ti tluk in dawhnak ai ngeih mi nu asi ve.\n7 Jared Leto’s Hair\nJared Leto’s Hair hi Vawleicung Cele lak ah a min thang ngaingai mi pakhat asi, a hlei in a min Than cemnak cu a zeidang si lo in a sam bak ahhin asi. A sam ahhin vawleicung ngaknu a tam u cu an i fu ti tluk in sam dawhnak ai ngeih mi pa asi ve.\n8 Cindy Crawford’s Mole\nCindy Crawford’s hi Vawleicung Cele lak ah a min thang ngaingai mi pakhat asi, a hlei in a min Than cemnak cu a hmelchunh ahhin asi. Ahmelchunh ahhin vawleicung pa a tam u cu an celh bak lo ti tluk in dawhnak ai ngeih mi nu asi ve. vawleicun minung ngai hi….\nHngawng (Neck) a fah tik ah zeitin dah kan tuah piak lai..(video)


US, Texas Ah Biakinn Chung Mipum 25 Thah An Tong\nInnpiRamdang ThawngpangUS, Texas Ah Biakinn Chung Mipum 25 Thah An Tong\nNovember 6, 2017 Salai Robert Ngun Sang Ramdang Thawngpang 0\nTexas biakinn pakhat ah aa pum liomi hna cu mipa pakhat nih meithal in a luhhnawh hna i a tlawmbik minung 25 nunnak a liam lengah minung 10 renglo hma an pu tiah theih a si.\nNov 5, 2017 Zarhpini zing ah biakinn chungah aa pum lio mi hna cu mipa pakhat nih meithal in a kah hna caah minung 25 an nunnak a liam i minung 10 leng meithal hma an pu tiah NBC News nih a thanh.\n“Atu a thi mi hi minung 25 an si i cu chungah cun meithal a kaptu pa zong hi a thimi ah aa tel ve”, tiah Wilson County in tuanvo ngeitu palki bawi Joe Tackett nih a chim. Hi thil tihnung a cannak cu First Baptist Church, Sutherland Springs ah a si.\nHi biakinn ah aa pum liomi thengte i thim in a kahnak hna a ruang le zei thil nih dah hi bantuk tiang thahnawnnak hi a chuahter ti hi theih a si rih lo tiah Joe Tackett nih a chim chih.\nAtu bantukin biakinn chungah lut in mipum kahdohnak a tuahmi hi minung pakhat lawng a si tiah County Commissioner Albert Gamez Jr. nih a chim.\nGonzalez nih hi mi thattupa hi Sutherland Springs ah a um zong a si lo. Cun, atu a cangmi hi ralhrang tukdohnak he aa pehtlaimi cu a si lo. Pumpak nih biaknak asiloah community kong ah i duhlonak a um ruangah a si tiah a chim chih.\n[Hi bantuk in biakinn chungah mithalo nih luhhnawh in thahnawn hi US ram ah a karh chin lengmang tikah nun himnak kong ah ralring tein um thiam a herh ko cang.]\nReporting by Mercy Van Nun Par


Vice President Henry Van Ṭhio Biachim Ning Cu Lungtling Kho Tuk. Thlacamnak In Bawm Cio Hna Usih – Chin World News Evening\nVice President Henry Van Ṭhio Biachim Ning Cu Lungtling Kho Tuk. Thlacamnak In Bawm Cio Hna Usih\nSeptember 1, 2019 Salai Van Chin News\nVice President Henry Van Ṭhio- Dawtmi zumtu nan nih thla nan ka campiak ti thawng ka theih paoh ah hin ram le miphun ca i rian ka Ṭuannak ah ka tha a ka nuam ter tu cem a si. Kan himnak le kan khamhtu tak tak cu Pathian lawnglawng hi a si ko. Cucu ka nunnak ah mithmuh kut tongh in ka rak ton mi a si. Nan thlacampiaknak hi ka herh zungzal ko, cucaah pehzulh in thla rak ka campiak peng ko u mu.\nDr. Anna Sui Hluan- Kanmah le kan sining cio in hohmanh nih tluk lomi sinak (uniqueness) kan ngei. Kan mah le kan mah kan i dawt a hau. Kanmah kan i dawt hmasa lawnglawng ah pakhat le pakhat kan i daw kho lai i thla kan i campiak kho lai. Pathian nih a kan ser lio te i kan man hi i theih cio hna u sih. Kan dihlak in a man a sunglawi tuk mi lawngte kan si. Credit: Beechy Thang\nRel Hrimhrim: Zeitluk In Dah Trump Nih Pathian Aa Bochan: President Trump nih Khrihfami biaknak a dirkamhnak a thawng chin lengmang cang. Nizan ah Washington DC i Faith and Freedom Conference bia a chim i ‘US ah Khrihfami biaknak tlaihhrem a tong cang’ tiah a chim.\nUS i Khrihfami biaknak cungah huatnak le hnawhchuahnak an ngeihmi hi Pathian biatak nih a tei thiamthiam te ko lai. Khrihfami hna, kan in dirkamh lengmang hna lai. A hlan naak in kan thawng chin lengmang lai. Fek tein nan zumhnak i tlaih lengmang ko u’ tiah Trump thazaang a pek hna.\nKan ral nih cun lih an chim lai, dawnhkhanhnak rian an tuan lai, an kan huatnak an karhter chin lengmang lai, asinain kan lungput kan thum hrimhrim lai lo. Bible nih a kan chimh bantukin ‘biatak nih a tei ko lai. Pathian sunparnak a ceu caan a phan te lai i, kan ram mipi nih an hmuh awk a simi an hmuh te ko lai’ a ti.\nCampaign a tuah lioah bia aa kam bantukin pakhat hnu pakhat in a zulh cangmi hna a chim. Khuacaan thlennak kongah aa let thannak kong a chim, Supreme Court ah biaceihtu Neil Gorsuch a chiahnak kong a chim, Muslim ram a khamnak kong a chim. Cun a dangdang zong a chim len hna. Trump nih a chim thanmi cu ‘President ka tuan chun paoh cu nan zumhnak an in kham kho hna lai lo. Nan lungthin chungah a ummi poah chim u. Kan dirhmun a fek tuk. Nan thimmi pa hi teitu a si’ a ti hna. ‘Sianginn zong nih Khrihfami zumhnak an zulh lai i kan fale nih Pathian thluachuahnak thei hna seh’ tiah a chim chih.\nAmerica ah cun cozah kan bia hna lai lo. Kan biaknak zalonnak cu kan phunghram ah tial chih a si. Kan ram dirhtu pacan hna nih kan ram zalonnak an rak aupi lioah Pathian min voili bakte an rak chim. Nan thinphang hlah u. Kan thleng hrimhrim lai lo. Pathian kan zumhnak le kan i bochannak ah kan i phorhlawt chung poah cu kan sung hrimhrim lai lo. Kan ram zong Pathian ah aa hngat peng ko ahcun kan ni tha le sunglawi an ra chin lengmang lai i, kan ram kan liannganter than ko lai’ tiah Trump Trump nih a chim.\nPasal Cu Mah Ding Bak Si Ko, Rung Lian Ceu Zong Zei A Rel Ti Lo A Fiang, Sungh An Ttih Lo Cun An Chuah Awk A Si- Uk Ling Thang


Lai nungak pawl hna hi an pum rua a tha lo tuk tiah nan ti peng mi hi cu a dik rua lo – Zion Tlang Media\nLai nungak pawl hna hi an pum rua a tha lo tuk tiah nan ti peng mi hi cu a dik rua lo\nSeptember 27, 2019 admin Online Cabia\nLai pa cheukhat cu lai nu pawl nih an uar deuh hna lo ruangah mi soisel lawngte an rian ah an i chia ko. A tak le a ngai ti ahcun lainu hi dahkaw an ziaza a tha le pasal le lungthin an theithiam kho bik hna cu. Nupi le Pasal cu zei tluk in chungkhar khuasa nak ah harnak tam hman sehlaw zingzan in biathlum le mithmai pangh tak tak in i chawn bia peng ding a si. Hi pawl vialte hi kan lai nu lawng nih an tling kho mi a si.\nMi cheukhat lai pa cu nungak an helh ahkhin an pumrua le mui lawng an zoh tawn. Pumrua le mui pawl hna hi cu chitkhat teah a rawk kho dih ding lawngte an si hna. Nain, lungthin tha a ngei mi cu zungzal in an i dawh peng ko. Cucu, lai pa nih thei ve cikcek ding a si cang.\nA tutan hmanthlak kan tar mi khi kawlnu a si. Lai nu cu a si bak lo. A ruang cu lai pa pawl nih pumrua tha le mui dawh deuh lawng te an duh caah an ruahnak zong vun langhter ve cang hna seh ti kan duh pah. Lainu a pumrua a tha tuk lem lo zongah a lungthin a dawh mi pawl hna hi, kawlnu a pumrua tha le mui dawh nak in uar an um deuh.\nPrevious Post:Vawlei cung ralap a voi 2 nak lio i Chin pasal tha hna an tuan bia film in an chuah cang\nNext Post:David Idea: NLD le Lai party Nih Teinak Hmu Hna Seh Tiah Nan Duh Piaknak Hmunhma An i Dang Ngai


Levitikas 25 (Leviticus 25)\nSabbath Kum le Jubili Kum\n1 Bawipa nih Moses cu Sinai Tlang cungah a chawnh i, *25:1-7: Exo 23:10-11 2“Israel mi hna sinah hi bangin va chim, Nannih kan pekmi hna ram chungah nan luh tikah, cu ram nih cun Bawipa caah sabbath a ulh awk a si lai. 3Nan lo chungah kum ruk chung thlaici nan thlak lai i kum ruk chung nan mitsur dum cu nan thlawh lai i a theitlai nan pumhkhawmh lai; 4sihmanhsehlaw a kum sarihnak kum ah cun ram caah dinh zirziarnak sabbath a si lai, cucu Bawipa ca i sabbath cu a si lai; nan lo ah thlaici nan thla lai lo i nan mitsur dum zong nan thlo lai lo. 5Nan rawl hlih cu nan ṭuan hna lai lo i nan sersiam lomi mitsur ruang i mitsur thei cu nan lo hna lai lo; mah kum cu ram caah cun dinh zirziarnak kum a si lai. 6Cu ram sabbath nih cun rawl an pek hna lai, nanmah caah siseh, nan salnu nan salpa hna caah siseh, man pekmi sinum siseh, nannih sin i a ummi mipem caah siseh; 7nan saṭil ca le nan ram chung i a ummi saram ca zongah ram nih a voimi vialte cu rawl caah a si lai.\n8“Cun sabbath kum timi pasarih hna kum cu na rel lai, pasarih let sarih kum, sabbath pasarih hna kum cu nan caah kum sawm li le kum kuanak a si lai. 9Cun thla sarih thla ni hra ni ah cun a thangmi muko kha nan chawhpi lai; remnak ni ah cun nan ram chung vialte ah muko cu nan tum thluahmah lai. 10Cun kum sawm nganak kum cu nan thianter lai i cu ram chung khuazakip ah, a chung i a ummi vialte kha, luatnak nan thanh hna lai; nan caah jubili a si lai, nannih nan thil cio le nan chungkhar sin cio i nan kir caan cu a si lai. 11Cu kum sawm nganak kum cu nan caah jubili a si lai; cu kum ah cun thlaici nan thla lai lo, amah tein a khomi zong kha nan ṭuan lai lo, nan ser siam lomi mitsur ruang mitsur thei zong kha nan pumkhawm lai lo. 12Zeitintiah jubili a si; nan caah a thian awk a si; lo chungin a voimi lawng kha nan ei lai.\n13“Jubili kum ah hin mah le thil sin cio ah kir ṭhan nan si lai. 14Nan innpa sin i nan zuar ah siseh, nan innpa sin i nan cawk ah siseh, pakhat le pakhat nan i hleng lai lo. 15Jubili hnu a kum zatning paoh in nan innpa sinin nan cawk lai i tirawl a voi kum zatning paoh in nanmah cu an zuarh hna lai. 16Kum a tam ahcun a man cu nan karh lai, kum a tlawm ahcun a man cu nan ṭhumh lai, zeitintiah tirawl a voining zat cu an zuarhmi hna cu a si. 17Pakhat le pakhat nan i hleng lai lo, sihmanhsehlaw nan Pathian kha nan ṭih lai; zeitintiah keimah cu Bawipa nan Pathian ka si.\n18“Cucaah ka nawlbia kha nan tuah lai i ka phunglam kha nan ulh hna lai i nan tuah veve hna lai; cucaah hi ram chungah hin him tein nan um lai. 19Ram nih a theitlai a chuah lai i khim tein nan ei lai i ram chungah him tein nan um lai. 20Nannih nih, ‘Kum sarihnak kum ah cun zeidah kan ei kun lai, thlaici kan thlak lo i kan tirawl kan pumhkhawmh hna lo ahcun?’ tiah nan ti ahcun, 21kum ruknak kum ah khan ka thluachuahnak cu nan cungah nawl ka pek lai i kum thum ca in theitlai a chuah lai. 22Kum riat kum ah thlaici nan tuh tikah, rawl hlun kha nan ei ko lai; kum kuanak kum, a theitlai a chuah kum tiang cun, rawl hlun cu nan ei lai. 23Ram cu zungzal ca cun nan zuar lai lo, zeitintiah ram cu keimah ta a si; zeitintiah nannih cu keimah sin i mipem le khual nan si. 24Nan comi ram chung vialte ah cun lo kha tlanh ṭhan nan sian lai.\n25“Nan unau a si a fah i a thilri a cheukhat cu a zuar ahcun, amah he aa naih bikmi a rualchan nih a ra lai i a unau nih a zuarmi cu a tlanh lai. *25:35: Deu 15:7-8 26Mi pakhatkhat nih tlanhpiaktu a ngeih lo i amah cu a hun i chilhkhah i a tlanhnak ding caah a za a ngeih ahcun, 27a zuar ri khan kum rel seh law, a zuarhmipa kha a tangmi man zat pe ṭhan seh; cun amah thilri ah cun a kir lai. 28Sihmanhsehlaw lak ṭhannak ah a za a ngeih lo ahcun, a zuarmi cu a cawtu kut chungah khan jubili kum tiang a tang ko lai; jubili ah cun chuahter a si lai i amah kha a thilri sinah cun a kir ṭhan lai.\n29“Kulh a ngeimi khua chung i inn pakhat cu mi pakhatkhat nih a zuah ahcun, a zuarh hnu kum khat pumhlim chungah a tlanh ṭhan khawh lai; kum khat tlingte tlanhnak nawl a ngei lai. 30Kum khat tlingte chung i a tlanh khawh lo ahcun kulhmi khua chung i inn cu a zungzal in a tefa hna tiangin, a cawtu ta cu a si lai; jubili zongah khirh ṭhan a si hlei lai lo. 31Sihmanhsehlaw kulhnak a ngei lomi khuate chung i inn hna cu ram chung i lo bantuk hna ah khan rel an si lai; tlanh khawh an si lai i jubili ah khirh ṭhan an si lai. 32Sihmanhsehlaw Levi mi hna khua, an covo khua hna chung i inn hna cu, Levi mi nih zeitikhmanh ah an tlanh khawh lai. 33Cun Levi mi pakhatkhat nih tlanh khawhnak nawl a ngeihmi cu a hman lo ahcun, an covo khua chung i a zuarmi inn cu jubili ah khirh ṭhan a si lai; zeitintiah Levi mi hna khua chung i inn hna cu Israel mi hna lakah an covo an si. 34Sihmanhsehlaw tlangram chung lo, an khua ta a simi hna cu zuarh khawh an si hnga lo; zeitintiah mah cucu a zungzal an vo a si.\n35“Na unau cu a si a fah i nangmah kha an toh ahcun, nangmah nih na rak cawmken lai; khual le mipem bantukin na sinah a um lai. 36A miak siseh a karh siseh amah sinin na la lai lo, sihmanhsehlaw na Pathian cu ṭih ko; na unau cu na sinah khua a sak khawh nakhnga. 37Na tangka kha a karh in na cawih lai lo, na rawl zong a miak in na pe lai lo. *25:37: Exo 22:25; Deu 23:19-20 38Keimah cu Bawipa nan Pathian Kanaan ram kha nanmah pek awk le nan Pathian si awkah Izipt ram chungin an chuahpitu hna ka si.\n39“Cun na unau kha na kiangah a si a fah i amah le amah kha na sinah aa zuar ahcun, sal bantuk cun na hmang lai lo: *25:39-46: Exo 21:2-6; Deu 15:12-18 40nangmah sinah amah cu kuli bantuk le mipem bantukin a um lai. Jubili kum tiang an rianh lai; 41cun nangmah sinin amah he a fale he an chuak lai i amah innchungkhar sinah khan an kir lai i a pupa hna covo ah khan a kir lai. 42Zeitintiah anmah cu, Izipt ram in ka chuahpimi ka sal an si; sal ah zuar an si lai lo. 43Amah cu hrang piin na uk lai lo, sihmanhsehlaw na Pathian kha na ṭih lai. 44Salnu salpa nan ngeih awk hngami hna cu, nan velchum i a ummi miphun hna chungin salnu salpa caah cun nan cawk hna lai. 45Cun nannih sin i khua a sami phundang mi hna le nan ram i hrinmi an chungkhar hna lak zongin nan cawk khawh hna lai i nan misa an si lai. 46Nan hnu i nan fapa hna kha, zungzal in co awkah nan roh khawh hna lai; annih cu sal ah nan ser khawh hna lai, sihmanhsehlaw Israel mi nan unau a simi hna cu, pakhat le pakhat hrang piin nan i uk lai lo.\n47“Nangmah sin i a ummi khual maw mipem maw a hung rum i a pawng i a ummi na unau a si a fah i na sin i a ummi khual sinah cun maw mipem sinah cun maw, asiloah, khualpa innchungkhar lak i pakhatkhat sinah maw aa zuar ahcun, 48aa zuarh hnu zongah tlanh khawh a si lai; a unau pakhatkhat nih an tlanh lai, 49asiloah, a pa unau nih maw a pa unau fa nih maw a tlanh lai, asiloah, amah innchungkhar mi a simi pakhatkhat nih a tlanh lai; asiloah, amah cu a hung rum ahcun amah le amah aa tlan lai. 50A cawtu pa he cun amah le amah aa zuarh kum in jubili kum tiang an rel ṭi lai i a luatnak man cu a kum zat ning in a si lai; amah a ngeitu sin i a um caan cu kuli can bantukin tuakpiak a si lai. 51Kum tampi a bat rih ahcun a tlanhnak man caah khan a kum zat ning in a rak cawknak man chung khan khirh a si lai. 52Sihmanhsehlaw jubili kum tiangah kum tlawmte lawnglawng a taan ahcun amah he cun an tuak lai i amah tlanhnak ca tangka amah sinin kum zeizat rianṭuannak dah a ba rih tining khan a khirh lai. 53Kum khat hnu kum khat in rawihmi kuli bantuk amah sinah a si lai; na mithmuh ah hrang piin amah cu a uk lai lo. 54Cun mah tining hin tlanh a si khawh lo ahcun jubili kum ah amah he a fale he luatter an si lai. 55Zeitintiah keimah caah cun Israel mi cu ka sal an si; Izipt ram in ka chuahpimi ka sal an si; keimah cu Bawipa nan Pathian ka si.


USA um Chinmi, mah company ah rian a ttuan mi hna, inn chungah nangmah tein um i zuam ulaw a tha lai\nMah bantuk dirhmun a si cang caah ralrin tein um lo ah cun i vennak lawm a um ti lo. Battle Creek, USA ah a ummi Caw Thahnak Company/JBS ah riantuanmi minung 60, Covid19 positive an si tiah Fox nih an thanh. Cuka ahcun Laimi tampi tuannak, Company a si caah, an thin a phang ngai cio.\nCanada Ram, Alberta ramkulh ah a ummi, caw thahnak Company/ Cargill plant zong ah Covid 19 case in Minung pakhat a thi i, cuka ah riantuantu 100 leng positives an si caah an khar chung. Cun, Caw thahnak thiam, Brooks, Alta. a ummi, JBS plant zong ah Minung 67 positives cases an hmuh rih. Cucaah, Canadians tampi cu super markets ah cawsa cawk an ttih ngai cio tiah CBC nih an thanh.\nTulio te hi hmun dang, Ka dang zongah Caw Thahnak Companies pawl hi fak ngai in Corona Virus nih a tlak cuahmah lio a si caah, Beef / Cawsa paam hna a tlungter sual hnga maw tiah khuaruah a tamter ngai.Credit- Zasang Cinzah\nBe the first to comment on "USA um Chinmi, mah company ah rian a ttuan mi hna, inn chungah nangmah tein um i zuam ulaw a tha lai"


Tuni Ah Fighter Jet(Vanlawng) In An Kah Hna Caah Hliamtuar Mi An Um - TIMES OF CHIN NEWS\nTuzing May 19 zinglei sml 2:00am hrawngah SAC ralhrang nih raltuknak Vanlawng in KNLA mipi ralkap fonh hna cu an rak kah hna caah mipi ralkap fonh lei in hliam a tuar mi an um tiah theih a si. “Fighter Jet 2 in LayKayGaw kiangkap ah voi hnih bak bomb an hong thlak caah kan mah lei in hliam a tuar mi kan um, asinain a thi mi le hliam hma fak a tuar mi cu an um lo”tiah KNLA mipi ralkap fonh in nawlngeitu pakhat nih a chim.\n“Ruah lo piin May 19 zaan sml 2:02am hrawng ah ralhrang Vanlawng nih bomb a rak kan thlak hnawh caah mipi ralka 3 hliam hma a tuar. An hma a fak lo, tu hi Si inn ah thlop an si”ti zong ah mipi ralkap fonh in ralkap pakhat nih a ttial ve.\nNizaan May 18 ah KNLA mipi ralkap fonh nih LayKayGaw he ai naih mi Taybawboa ralhrang camp cu bomb le kuanfang lak ah ralttha taktak in an kah chih ve hna caah an lak khawh. SAC ralkap nih Vanlawng le Helicopter le Drone ngan mi pawl in a rak kah ve hna caah khuami 300 tluk Thailand ram ah an zaam hna.\nThawngpangdang………. Min Aung Hlaing min in a um mi inn 4 cu leilam in kan zuar lai tiah NUG in minister Tin Tun Naing nih a chim. NUG Minister of Planning, Finance and Investment a ttuan lio mi PU Tin Tun Naing nih cun Yangon khuapi chungah ralhrang bawi Min Aung Hlaing min in innhmun 4 a um, an dih lak tein leilam in kan zuar lai tiah tuchun ah a chim.\nCu lawng hlah Min Aung Hlaing fale pawl nih chawlehnak an tuahnak zong an um hna tiah a chim chap. Cun Yangon khualipi lawng bak ahhin Min Aung Hlaing le a ralbawi pawl nih an chuh mi innhmun 60 hrawng a um ti zongah a chim. Kan hnung te ah khan NUG nih cun Min Aung Hlaing nih Yangon khuapi ah a ngeih mi inn Inya lampi kam a um mi cu US dollar 10 million an hauh i Share cawknak in an zuar cang. Crd: SML


Tlang Cung Cawnpiaknak3 – ZBC\nHome Testimonials Tlang Cung Cawnpiaknak3\nTlang Cung Cawnpiaknak (TCC) – 3\nBaibal lei thiamsang tampi le vawlei lei in mifim tampi nih Tlang Cung Cawnpiaknak kong hi an chim, an hrilhfiah cio. A cheu nih cun, vawleicung ah pakhat le pakhat i huatnak, iralnak, i tukthahnak hi Jesuh nih a duh lo. Jesuh nih cun na ral hmanh pei na dawt hna lai a ti cu. Cu caah, Jesuh Khrih nih a kan cawnpiakmi cu a nemnak in zei thil paoh tuah hi a si ,an ti. Hi Jesuh Tlang Cung Cawnpiaknak nih hin Leo Tolstoy, Gandhi, Martin Luther King Jr. le a dangdang mi tampi an nunnak ah, tampi rian a tuan. Walter Wink timi pa nih Jesus and Nonviolence (2003) timi a tial i cu ahcun a nemnak (non-violence) in nun hi Jesuh thiltining (Jesus’ way) a si tiah a ti. Wink nih a bikin chirhchan ah a lakmi cu Jesuh nih tlang cung i a cawnpiakmi (Matthai 5-7) le Jesuh Khrih nih a tuahmi an si.\nJesuh nih cun zaanghranhnak (violence) a hmang duh lo. Zaanghranhnak nih cun a dang zaanghranhnak lawng a chuahpi. Huatnak kha huatnak in kan doh tikah huatnak fak chin tu a chuahpi, dawtnak le daihnak a chuahpi bal lo. Mi nih kan cungah thatlonak an tuahmi kan lehrulh hna tikah, kan i lawm kho hlei lo, diriamh a um kho lo. Nain, kan lehrulhmi nu/pa a nunnak ah hma kan va hmuah tu a si i, cu nu/pa nih lehrulh than a duh lai. Cu tikah a dong kho lomi i huatnak, zaanghranhnak ceo a chuak ding a si. Cu caah, Jesuh cawnpiak bantuk in kan unau lawng si loin kan ral hmanh kha dawt i zuam awk a si, tiah a aupitu tampi an um.\nSihmanhsehlaw, kapkhat lei in, micheu nih Jesuh cawnpiakmi hi an tha tuk hringhran. Uar an um. Bia dawhdawh an si. A rel an nuam. Hi tining in nunpi khawh siseh law, vawlei hi vanram a si ko hnga, a va nuam tuk hnga i, i tuk i thah zong a um ti hnga lo. Nain, hihi tuah taktak, i nunpi taktak ding ahcun a fawi lo. A si kho lo. Zei tin dah, kan u kan nau a thattu, kan cungah hma a kan hmuahtu cu kan dawt khawh hna lai, a si kho lomi a si, an ti. Kan cungah, kan miphun cungah, kan hawile cungah, kan dawtmi hna cungah fahnak a rak tuahtu, a tuah cuahmahtu kha ngaihthiam lawng si loin va dawt rih ding cu a si kho bak lo. Cu caah, Tlang Cung Cawnpiaknak hi cu a tak in i nunpi ding ahcun a si kho lo. Utopia phun deuh a si an ti.


CHRO nih Chin Ramkulh ah COVID-19 Runvennak he pehtlai in bawmhnak pek cuahmah – THE CHINLAND POST\nCHRO nih Chin Ramkulh ah COVID-19 Runvennak he pehtlai in bawmhnak pek cuahmah\nSalai TKT & TCP Hakha| 2020 April 19 – Atu lio ah vawleipi huap in buaipi mi le ton cuahmahmi zawtnak COVID-19 ruang ah Chin Human Rights Organization (CHRO) nih a tuan lio mi rian chiah tak in Chin ramkulh peng 9 dihlak ah COVID-19 runvennak pehtlai in lakhruak cawlcanghnak (Emergency Response Activity) an tuah cuahmah tiah kan theih.\nVawlei cung ram 7 telmi, Livelihoods and Food Security Fund (LIFT) bawmhnak in CHRO nih a tuan chuah cuahmahmi Twe Let Project tangah atu bantuk in COVID-19 lakhruak cawlcanghnak hi an tuahmi a si tiah theih a si.\nCHRO-CYO Matu nih Matupi peng ah Covid-19 Runvennak pek lio. Photo: CHRO Twe Let Project (Facebook)\nChin ramkulh peng 9 chungah Twe-Let hi tuan chuah a si bantuk in, hi COVID-19 zawtnak runvennak kong ah cawlcanghnak zong hi an tuan cuahmah.\nCHRO Twe-Let Project ah Deputy Project Manager Sang Uk Lian nih, “atu CHRO nih, LIFT bawmhnak in kan tuahtuan cuahmahmi Twe-Let Project cu Thialkamnak le Riantuantu Covo lei kong a si. Nain, ruahlo pi in, vawileipi ah COVID-19 zawtnak kong a hun chuah i, a tlun tik ahhin kan riantuannak ah a kan bawmchantu a simi he hnatlaknak in, kan tuah cuahmahmi cu kaltak in COVID-19 kong ah tuahtuan ding in lungtlinnak kan ngei” tiah The Chinland Post ah a chim.\nAn cawlcanghnak pawl hna cu, COVID-19 kong ralrin ding le zulh ding tlang-au, COVID-19 kong cazual phawt, kut tawlnak (hand washing basin) serpiak, mask, kut tawlnak haang (hand sanitizer) le saiphiat phawt, le Radio le TV channel chungah COVID-19 kong chim rel hna an si.\n“Kan nih kan tuahtuanmi bel hi hawi tuahmi he a dang deuh in kan i zuam. Twe-Let Project ah kan hmuitimh cu Thialkamnak le Rian kong he pehtlaimi a si bantuk in, atu COVID-19 kong kan hun cawlcangh zong ahhin, rian ruang ah a thialkam mi, tar, ngakchia, ralzaam (IDPs) tbk. deuh hi kan i hmaithlak hna. Cun, a hlei khun in peng 9 chung in kan tuanti hawile (partners) nih a herh, a bau an tining in kan i zuam hi a si. Kanmah CHRO Hakha zung nih duhning in kan kalpi lo” tiah a biapeh a chimchap.\nAnmah le pengtlang nih an herh ning cio in a cunglei langhtermi bawmhchnnak hi tuah an si tiah kan theih.\n“Hakha le Thantlang ahcun, lam rian tuanmi hna le IDPs pawl kha kut tawlnak haang (hand sanitizer), saiphiat sen le COVID-19 kong cazual (IEC materials) an phawt hna” tiah CHRO Twe Let Project ah Hakha le Thantlang tuanvo latu Project Officer Philip Nun UK Thang nih the Chinland Post ah a chim.\nPaletwa peng in Tikir ah a rak zammi IDPs pawl sin ah a kalmi, CHRO he a tuantimi Thantlang Youth Association (TYA) in Thawng Bik Lian nih, “atu kan pekmi hna hi, an caah a thahnem tuk lai. Kan pek pah hna in a thuh dan, a hman ning zong kan chimh pah hna. Cun, mileng nan ngeih, siloah, leng nan chuah i nan lawi tik ah inn leng ah nan chiah lai i nan kut nan i tawl lai timi tiang kan chimh hna. Anmah zong an i lung hmuih tuk. An hmu bal theng rua lo dah ka ti” tiah a chim.\nCHRO nih Tikir ah Paletwa peng in rak zammi Ralzam sin ah Covid-19 Runvennak pek lio. Photo: CHRO Twe Let Project (Facebook)\nCHRO nih a ngeihmi riantuannak pali (4 components) dangdang lak ah atu Twe-Let Project hi Peace, Development and Democratization (PDD) tangah UK, European, Australia, Switzerland, US, Canada le Irish nih pekmi LIFT bawmhnak in a cawlcang i tuan chuahmi a si.\nKum 2017 April thawk in CHRO nih Hakha ah zung hun in cawlcangh hram an thawk i a tu ahcun, Chin ramkulh chung peng 9 ning in mino le nubu tbk. he bawm in rian an tuan. Chin ramkulh peng 9 ning in Zung zong an ngei cang tiah kan theih. #\nPrevious Nu Bawi te nupa tuanbia: a vapa a ih tlai lengmang nak a ruang\nNext Kawl Ralkap le AA kahnak nih nithum hren hnu ah Facang tun 830 Paletwa a phan: Thla hnih hnu ah facang a phanh a si


US Eection Tazacuai Dingin Tlerhkhonh An Ton Hnu Cu – The Cherry Par\nUS Eection Tazacuai Dingin Tlerhkhonh An Ton Hnu Cu\nTrump a sunghmi a khupthal lehpiak awkah Trump team nih voting machines a sual an kawl than. Cu ti i vote fir a um, an timi cu channels kip ah hehtiah a tu le tu an thlah. Saturday ah khan Fox News nih a programe 3 ah biahalnak le lehnak hmangin minute 2 cio Fact-check an tuah i, company 2 nih vote firnak, tuaitamnak an tuah, tiin tazacuainak an kalpimi cu a diklo mi tazacuainak a si, tiin a ti piak hna. Dominion, Smartmatic kongah na theih awk a si mi thil, tiin Newsmax zong nih online ah le tv a biachimnak ah a langhter.\n“Voi 3 tiang bak a palhmi le nauthatnak biakaa nan tial kha mu,” tiin Fox News, Newsmax le One American News Network cu kan hnungzarh ah khan electronic voting systems a sertu Smartmatic nih law (upadi) min char in ralrin a pek hna. “Smartmatic hnursuan duh ruangah le 2020 US election thangchiat seh, ti duh ruang i, hi hna News 3 nih thawngpang diklo an thanh hi voi 12 lenglo pi a si cang,” tiin company website ah an tial. Dominion le Smartmatic telhchih in Swing states tampi ah electronic in vote an fir, tiah kan hnung zarh vialte chung cu Trump le a legal team le a tanhtu pawl nih tazacuainak heh tiah an kalpi. Dominion company hi electronic voting software le hardware a zuartu a si.\nTazacuianak an kalpi mi vialte kongah tehte pakhat hmanh an chuahpi kho lo i, an biasu pawl cu federal biaceihzung 12 lenglo pi nih an hnonpiak cang hna. Fox News chung i program pakhat cu Lou Dobbs, Maria Bartiromo le Jeanine Pirro nih an hmanmi a si i, Open Source Election Technology Institute ah expert a si mi Eddie Perez cu biachim dingin an sawm. “Vote tuahtonak kong he pehtlaiin Smartmatic software nih a hrawh (delete) mi asiloah hnahnawh a peknak kongah pakhat hmanh tehte a um lo. Cun Smartmatic le Dominion hi company dang veve an si, ai pehtlaimi zong an si lo” tiin Mr Perez nih fehternak a tuah.\nPerez he biaruahnak an tuah hlan a liamcia ni 2 ah khan (Monday), Newsmax nih John Tabacco nih fiangtein hi kong hi a chim ve. “Thawng kan thlahmi he pehtlaiin fianternak tuah kan duhmi cu, Dominion le Smartmatic kong kan chimmi hi a hmanmi bak a si, tiin kan ti bal hrimhrim lo” tiin Newsmax nih an chim. “2020 election ah vote pekmi hnahnawh dingin Dominion asiloah Smartmatic nih software asiloah timhciammaam in a sermi software an hmannak tehte pakhat hmanh a um hraw lo,” tiin Mr Tabacco nih a chim.\n← Vawleicung Ah Economy In A Tthawng Bik Cu China A Si Cang\nBreaking News: US Nuclear Weapon Agency Hack A Tong →


Tanghra Siangngakchia Cheukhat Camipuai An Dih Cang; English A Phi Kho Lomi An Tam – THE CHINLAND POST\nTanghra Siangngakchia Cheukhat Camipuai An Dih Cang; English A Phi Kho Lomi An Tam\nCity Hunter| 2018 March 14| March 7 in thawkmi Myanmar ram pumpi tanghra camipuai cu March 14 chun in Biology le Economics a lami siangngakchia paoh camipuai an dih cang tiah kan theih.\nMarch 14 cu siangngakchia tampi caah thaw chuah ni le inn hlam ni a si. Zei ruang ah ti ahcun Biology le Economics major a lami siangngakchia paoh an camipuai dih ni a si caah a si. Art major a lami siangngakchia paoh cu March 16 lawng ah camipuai an dih te lai. March 15 khi Geography subject an phi lai. March 16 khi History subject an phi lai i hi ni cu Myanmar ram pumpi ning in tanghra camipuai dih ni a si lai tiah theih a si.\n“Tukum camipuai phit cu nikum sin ahcun a nuam tuk cang, ca aa firmi an um ti lo caah. A thiammi awn le a thiam lomi sungh kan si ko cang lai. Zeidang subject cu ka phit khawh dih. Asinain English question hi a har tuk i ka lungduh in ka phi kho lo, awnnak mark tu cu ka hmuh ko lai. Ka sianginn kaiti ka hawile paoh cu English hi kan phi kho lo, kan sung men ko a kan ti” tiah tanghra kumhnih a nolhmi siangngakchia pakhat nih The Chinland Post ah a chim.\nHakha ah Tanghra English cachimtu pakhat nih, “Tukum kan fale hi zeidang subject cu an phi pah kho dih ngawt ko. English question belte hi tanghra siangngakchia phit ding cun a har ngaite. English in siangngakchia tamtuk an sungh sual lai ti ka phang. Ka siangngakchia bochan deuhmi le English in marksang (distinction) a hmu lai ti kaa ruahchanmi hna zong an mithmai a panh lo i zeidah an lawhte hnga ka thin kaa dom ko” tiah The Chinland Post ah a chim.\nPyidawtha No.3 siangsangrun ah camipuai a phimi siangngakchia pakhat nih, “Nihin cu camipuai kan dih ni zong a si i ka phi kho ngai. Asinain English hi ka phi kho lo tuk, awnnak mark ka hmuh ding a har ko. Chemistry zong ka phi kho set lo” tiah mithmai chia nawn in The Chinland Post sin ah a chim.\nTanghra camipuai a dongtu hringtu nu pakhat nih, “Nihin cu kan fale camipuai dih ni a si i tampi kan thaw a chuak cang lai. Camipuai an phit chung cu an phi kho sual lai lo ti thinphan thlalau lawng si lo in taksa hrimhrim zong kan re a thei. Rianpi pakhat kan i lim tluk ah khin ka ruah. Awnnak le sunghnak cu Pathian kut a si ko” tiah The Chinland Post ah a chim.\nTukum tanghra English question hi a biapi in Grammar a har tuk. Letter le Essay zong hi tanghra ca cun a harmi question a si tiah kan theih.\nChinram tanghra siangngakchia tamdeuh cu Biology le Economics deuh an la, art major a lami cu an tlawm. Cucaah Chinram tanghra siangngakchia cheuli ah cheuthum tluk cu March 14 in camipuai an dih cang tiah kan theih.\nPrevious Ramkomh Fimcawnnak Minister Dr. Myo Thein Kyi Cu Tanghra Camipuai Phimi Zoh Ah Hakha A Ra Lai\nNext Central Chin Youth Organization EC Sernak Le Phunghram Sernak An Ngei Lai


SBS Language | Australia Ah Pulrai Khamsii Zeitin I Chunhning A Si?\nAustralia Ah Pulrai Khamsii Zeitin I Chunhning A Si?\nAustralia ramchung COVID-19 raikhamsii i chunhnak cu pehzulh in kalpi cuahmah a si. Raikhamsii zeitik i chunh caan le i chunhnak hmun pawl theih na duh ah cun hi cathluan ah hin rel khawh a si.\nUpdated Updated 17/07/2021\nAustralia ramchung COVID-19 Raikhamsii I Chunhning fianternak an tuahmi chungin kan hmuh khawh mi cu mi rammi chungin aho te pawl dah raikhamsii chunh hmasa an si lai, cun khoika hmun le hma ah dah raikhamsii i chunh ding ti pawl a si.\nRaikhamsii i chunh ve na duh i khoika dah i chunhnak hmun le i chunhnak ding caah siibawi ton caan ser hna theih na duh a si ahcun https://covid-vaccine.healthdirect.gov.au/ hika link ah hin len khawh a si.\nRaikhamsii chunh na duh ve sual ah cun a tu hi kum 40 in cung lei pawl i hmaithlak in an chunh lio hna caan a si. Mi cheukhat kum 16 in 39 kar zong an chunhter hna caah i chunh ve dingin siibawi te pehtlaih khawh an si.\nKum 18 cung na si cang nain chunhnak nawl an i pek rih lo a si ahcun, i chunh khawh ka si tikah theihternak rak ka tuah te uh tiin na chimh khawh hna.\nAustralia ram ah khua a sa liomi, kum 16 nak in a no deuh mi hngakchia cu raikhamsii chunhnak nawl onh an si rih lo.\nNa ngandamnak an zohkhenhtu na GP sin ah raikhamsii i chunh khawh a si. Raikhamsii kong i fian deuh na duh ahcun na nuhrin holh tein: https://www.health.gov.au/initiatives-and-programs/covid-19-vaccines/covid-19-vaccine-information-in-your-language hika link chungah hin rel khawh a si.\nZei Bantuk Raikhamsii Dah Na Chunh Awk A Si?\nAustralia ram ah a ummi raikhamsii lei thiamsang hna nih aho dah zei bantuk sii dah an i chunh awk a si timi an fianter. Kum 16 in kum 59 kar nih Pfizer raikhamsii an i chunh ah a tha i an caah a him cem an ti.\nKum 18 in 59 kar nih AstraZenneca raikhamsii an i chunh kho thiamthiam.\nAustralia ramchung Raikhamsii I Chunning Australian Department of Health\nCOVID-19 raikhamsii chunh na si le cangka in cazin chungah chunh na si cangnak kha an khumh lai.d\nRamkomh cozah nih a ho dah raikhamsii a chunh cang ti le a ho dah a chun rih lo timi an hngalh khawh nak hnga pumpak pakhat sii chunh an si nak kha cazin ah an khumh.\nRaikhamsii chunh na si cangnak, silole na ngandamnak konglam pawl hna cu My Health Record timi ah zoh khawh a si. Raikhamsii na chunhnak ri-khawt cu na email zongin na don khawh, cun a catlap zongin na don khawh thiamthiam.\nRaikhamsii Rian A Tuanning\nRaikhamsii kan i chunhmi biatak tein riantuan hram a thok cu kan i chunhnak zarhhnih a rauh hnu ah a si. Zarhhnih hnu lawngah rai in kan him kho tinak a si. Nain, raikhamsii kan i chunh hnu ah rai nih a kan tlunh kho ti lai lo tinak a si hlei lo tiin Dr Kylie Quinn nih SBS ah a chim. Cun, raikhamsii a riantuanning zong a fianter chap:\nDot khatnak - Pulrai nih tlunh lo dingin a kham\nDot hnihnak - Pulrai nih an tlunh khawh sual zongah, zawtnak karh chin lo dingin a kham\nDot thumhnak - Pum chungah zawtnak a karh sual zongah, pum chungah fak tuk rian tuan kho lo dingin a kham\nCOVID-19 Raikhamsii Cu A Lak In Chunh A Si\nCOVID-19 raikhamsii cu Australia ram chung ah khua a si mi vialte nih a man loin an i chun kho. Rammi sinak a ngei lo mi pawl zong a lak tein an i chun kho. Ahopoah caah man lo a si.\nKhawrawnrungrul kong cu SBS Coronavirus na nuhrin holh tein rel khawh a si: sbs.com.au/coronavirus\nCozah nih an tialmi Khawrawnarungrul kong\nDepartment of Health - COVID-19 Raikhamsii Kong cu na nurhin holh tein rel khawh a si\nDepartment of Home Affairs - COVID-19 Kong cu na nuhrin holh tein khawh a si\nMidang he 1.5m tluk hlat thut-dir khawh peng i zuam\nNa khuh, cumpit le tlangrai nih an tlak sual si inn ah um, cun zawtnak i chek\nNa umnak ramkulh le ramthen nih an ngeih mi zulhphung pawl hna cu hngalh khawh i zuam: NSW, Victoria, Queensland, Western Australia, South Australia, Northern Territory, Northern Territory, ACT, Tasmania


Fale Pahnih Zong A Ngei Cang Nain Aa Dawhnak A Zorhlei Lomi Chit Thu Wai – Lai Holh News\nFale Pahnih Zong A Ngei Cang Nain Aa Dawhnak A Zorhlei Lomi Chit Thu Wai\nLemcang zong a thiam i hlasak zong a thiammi Chit Thu Wai hi cu kawlram mipi nihcun biatak tein thazaang pekmi artist pakhat a si ve. A muisam le ataksa aa dawh pinah fimthiamnak lei zongah thiamnak a ngei taktakmi a si fawn.\nMintami Chit Thu Wai zonghi a tu ahcun Innchung khar nuam taktakmi a ngei ve cang. Fanu le pahnih zong a ngei hna i, duhnung lawngte an si hna. A nu bantukin umtu ziazong an thiam i, an muisam te zong an i dawh rih.\nChit Thu Wai zonghi fale pahnih cu a ngei ve cang nain, a muisam dawhnak le a taksa dawhnak a zorhlei ve lo. Nungak tleirawl bantukin a taksa zong a ttha i amuisam zong aa dawh rih.\nA muisam dawhnak le art leiag rian a ttuannak hna hi a facebook hmangin mipi sinah theihternak a rak tuah lengmang ve. An innchung khar hmanthlak dawh pawl hna zong a fans pawl caah a rak langhter tawn ve.


Minung Lungthin A Ken Tilo Mi Min Aung Hlaing Le A Doctorte! – The Cherry Par\nMinung Lungthin A Ken Tilo Mi Min Aung Hlaing Le A Doctorte!\nMinung Lungthin Aken Tilo mi MAH le A Doctorte:PG60\nKhuachia Khuahrum nih Satan Lucifer cu miṭhabik le Cungnungbik ah an chiah. Dalaan, Pyusawṭhi, USDP le Ralkap Minung & Drs te zong nih MAH le SAC cu miṭhabik tiah an biak ve. MAH le SAC caah thihngam in rian an ṭuan. Thisen le Nunnak thap in Chinram khumzual in chanchuah tu Chin GZ seino rual CDF cu hnu an chit ngam ve.\nKan fanau thisen sung zeirel loin umtu vialte le Ralkap minung, Ralkap Party Luban rual hi Minung lungthin an ken hnga maw tihi tuak lo awk a ṭha ti lo. CDF nih Saral le Pulrai lakah, a har bik mi, sifak rethei nak vialte an i thim. Cu lamthluan ah khua an sa Chinram caah.\nChinram le Chin Miphun caah sifaknak le inntuar nak an i thim. Har vialte lakah a dongh nak le azip cu an i thim.\nRalkap party luban le Drs te nih, Ralkap cozah he Sunparnak le Ropui nak an i thimh ve. Ralkap Party Drs te lam hi, Chinram damnak caah asi lomi lamthluan asi. Hmarun le Hnai he aaciah mi kan fale hna inntuar nak zei an rel ve lo. Ramdawtu le phuntungtu Chin GZ le chin mipi a thah cuahmah tu MAH sinah a ṭan mi vialte cu cathiam le Drs te nan si zong ah Minung lungthin nan ken lai zumh asi ti lo. Mifim cu nansi ti awk ah a har ngai.\nZeitintiah nan zulh mi lamthluan hi minung asi ko mi nih zulh rai asilo mi, lamthluan asi. MAH le SAC nih mipi cu Ral btkin an kan chuah hnawh. An kan thah, an kan nawn, an kan hrem, an kan dawi, Kan Innlo mei an duah, Kan khua in an kan ṭhawl, zuva le ramsa bang khuazakip kan vakvai, ramtang le mi khuaram ah Ni le Thla kan rel. Bawhte le fa pawi mi, Ngakchia bik in Tarbik tiang in luat loin an kan thahnawn dih cikcek.\nCDF nih mipi khumzual in chanchuah awk ah hriam an tlai ve. Vawleipi nih CDF sinah Mipi an um cu an thei dih cikcek. USDP le an Drs te zong MAH le SAC minung an si zong cu ṭhiam ṭhiam. Hrilhfiah a herh lomi asi. Ka silo nan ti zong ah, Hnam ngeih nih “HNAM” ka si an ti bal ve lo cu ta!\nCakei, Rulpuar le Sahrang hmanh nih Chin Mipi cu seh in thah awk ah an kan namh lo dakaw? Cucaah cun dakaw, MAH le SAC cu saram lungthin an ken. Mikei an si. Ceihngia an si kan ti nak cu asi cu aw! Saram nakin an zual deuh ti cu vawleipi theih asi ko ṭung! Culio ah Ralkap Party a ṭhat lonak kan hmuh lo nan ti maw cu! Nan poi khawh ning hi cu, asi te dakaw nan si ve lo cu. Khuaruahhar minung timi tuanphung tlintertu nan si ko.\nMAH le SAC sinah a ṭan mi poah cu Minung lungthin a ken ti lomi le Saram lungput a ken cang mi nan si cang ko. Nan lung ṭhum in nan lamthluan kaltakin mipi sinah aran nakin ra ve cang uh! Dr zong hi Saram Dr te an um ve cu! Leidai tang nan lut hnu tiang in, Saram Dr pa kan in ti ko hna lai ta, zeitiawk Ṭha.\nKhuachung Raldoh Aduhlotu cu NUG Adohtu le MAH Lei Ah ṭantu Nansi ko: PG59. NUG le SAC Cozah si awk ah (Legitimacy) a tlangpi (3) in, UN nih biachah nak a ngei. (1) Mipi cohlan nak, (2) Geneva Upadi Zulh nak (International Law), (3) Hmunhma hip nak (Territory Influence). NUG nih (1) le (2) in a tei. SAC nih 3nk in a tei ve. A biapit bik cu: Lambar (3) hi asi. UN zong nih No (3) hi biapibik ah an chiah ve. UN ah hrikhnuk Caan asau mi hi Lambar (3) hi NUG nih a hlawhtlin rihlo caah asi.\nDDay sullam cu Mipi le SAC Ral kan i doh cang lai, Kan zemlo sa zong i can dih usih tinak asi. Khuapi pakhat hnu pakhat tukin lak kha Saduhthah bik asi. Khuapi cu kan tuk ne loah, kan lak khawh lai maw? Dr. Zaw Wai Soe nih “DDay muru cu khuapi laknak Puai” ati ve “မြို့သိမ်းပွဲနဲ့နယ်မြေသိမ်းပွဲစတင်တော့မည်” tiah Dr pa nih a ti ko. Khuapi, Khuate le Ramlak thlu loin kahin Junta Coup cu a cihmih awk ah NUG DDay thanhnak cu asi.\nCNA – CDF Raldoh ningcang cawnpiak cu; NUG he naa kalh diam. NUG ke phelhtu le a dohtu na si ko. MAH le SAC nih cucu an hngalh tuk palia caah Khuapi le Khua chung hip awk ah hma an lak colh. Khuapi chung lawng ah khua an sa ve.\nKhuapi chung bakah tlumh (Hover) in, Khuapi an hip hnu ah khuate ah ralkap chiah dih kha 2nd Planning asi.\nAn 1st planning asimi tlinter awk ah Khuapi chung lawng ah an um lai. An i ṭhialkam Ni dah tilocun Khuapi ah an um peng lai. Mipi nih kan fuhpanh bikmi Sii Inn, Biak Inn le Siang Inn ah um hmun an khuar mi hi SAC nih khuapi le mipi cu kan hip dih hna. NUG cu Ground level ah kan tei tuk tiah UN ah langh ter aduh caah asi.\nKhuachung ah kan kah hna lo zong ah mah tein khua chuak tak ding in, khua an khan ṭhiam ṭhiam lai. Khuami cu um thiam loin, Sivang in, lungdong tukin tuahto kan si ṭhiam lai. Ralhrang Kawl Ralkap nih, Thinlung Ral in mipi an kan doh rih tihi hngalh a herh. Mipi hrem, thahnawn, Meikhangh, khuapi in dawi le ṭhawlh, tbk in a fak khawh chung in tuahto le lungdong ter kha asi. Cu vialte hlawhtlin awk ah a ṭhabik cu Khuapi chung um in khuasa kha asi.\nMipi (Ground level ah) le NUG (UN level ah) tei awk ah SAC ralkap nih khua chung lawng an um hi asi. NUG nakin Hmunhma ka hip deuh ti kha a duhmi asi. Khuapi chung in Ralkap ṭhawlh awk ah, khuapi bak ah kahthat in dawi an herh. An ban in rawt an herh. CNA – CDF nih hmunhma kan hip cu UN ah Mipi le NUG teinak asi kha philh lo awk asi. Khuapi chung raldoh tikah, Mipi nih himbawm tein, Zeitindah kan in kilven lai? timi cu ka timeline ah ka pholan cang.\nKhuapi chung in kan ṭhawl khawh hnalo ahcun, Khuapi velchum ummi khuate vialte (Khuafo, Arcerh, Hmunthar, Lungzarh, Tlangrua, Sopum, Thlualam, Khuchah, Vanzang, tbk) kha hram hram in an ṭhial ter hna lai. (Mandali Azardaw Myone khua 15 an ṭhial ter. CDF/PDF Khuapi le a velchum ah umhna hlahseh tinak). Cu khawh in Vanzang camp an namh lai, Tlangpi camp an nam rih lai.\nRalkap le Hriam thazang dihlak hmang in Chin Ralkap HQ an namh lai. Cuticun Chin mi nih Ralkap ngei loin kan um cang lai. Cu caah CNA – CDF Raldoh nan cawnpiak mi hi Chin Ralkap le Chinmi tlaulan nak lei ah a panh pi tu asi deuh. Khuapi chung ah Raldoh na duh lo ahcun, Theory le Political Ideology incun, MAH minung nasi kha va philh hlah. Na thlarau zong in. CNA ralbawi si law cu: MAH fanu pek ruang ah Chinram zuar ding tu Thlarau ngei na si.\nKhuapi ah Raldoh hrial uh na ti ahcun: NUG i Khuapi pakhat hnu pakhat lakding hmuihtin kha rawh cikcek seh na ti bia. NUG le CDF ke phelh bia asi. NUG planning tlin hlahseh tiah indirect in na ti bia asi. Nan duh ning in CNA – CDF cawl cang seh ti hi, mi ning hngalh nan sinak naa pho lang tu asi.\nCDF nih Khuapi Chung Ral andoh tikah Code of Conduct ti mi zulhphung an ngei. NUG le CNA CoD tiah pahnih tling khitkhet tein an ngei. Ralhrang Kawl Ralkap tu hi CoD loin raltukmi an si. Anmah phung zong zulh loin an um fawn. Raltuk nak hmunhma hi Paihbual btkin a ri khiah awk a ṭha lo. Salai NSA paih singkhaw btkin CNA – CDF cu singkhaw rai asi lo. Na singkhaw ding mi cu MAH le a minung Chin Luban Lubo rual, Ralkap minung Chin Dr te tu an si deuh awk asi. Credit: Saya Rung kaw\n← CDF timi min chalh in kan thawh vekvek Ko ahcun!\nRalhrang Duhnak Zulhmi (Public Relation Team) Cathanh! →


Dawei Ah Bomb Chuahsual Ruang Ah PDF Pakhat A Nunnak A Liam - Khuaruah Har News\nDawei Ah Bomb Chuahsual Ruang Ah PDF Pakhat A Nunnak A Liam\nTanintharyi ramthen, Dawei peng chungah dotlhennak ralkap phu pakhat a si mi Dawei mizapi vengtu ralkap phu DGRF in ralkap pakhat cu bomb chuahsual ruang ah a nunnak aliam tiah DGRF nih cathanh an chuah.\nKum 36 a si mi DGRF ralkap bomb lei tuanvo ngei ralkap Ko Myo cu a luancia June 18 ah bomb an hneksak nak ah an chuahsual i a nunnak a liam hi a si.\nA nunnak liam mi ralkap Ko Myo cu ram caah paral tha a si i PDF ralkap hna an duhning in Repeat the order kan chuah lai lo i dotlhennak a dih hnu ah kan chuah te lai tiah DGRF nih an thanh.\nRelchap- Hlaingthaya Sanguk Bawi Kah A Si Hnu In Mino 4 Tlaih An Tong Hlaingthaya Sanguk Bawi Kah A Si Hnu In Mino 4 Tlaih An Tong!:\nYangon ramṭhen Hlaingthaya peng, No. 9 sang sangukbawi U Maung Maung Tan(ဉီးမောင်မောင်သန်း) cu June 22 zinglei Sml 10 fai ah aho si theih lo mi nih meithal in an kah hnu ah, SAC ralkp nih lam aa chok mi mino 4 an tlaih hna, tiah sangchung mi hna nih an chim.\nU Maung Maung Tan hi SAC nih khuabawi rian an khinh mi a si i, khuabawi zung in a ṭin lei ah kah a si, a thih le thih lo cu fiang in theih a si lo.\n“U Maung Maung Tan cu pa pahnih cycle aa citmi nih an kah tkawmpal SAC ralkap an ra i mawṭaw in an kalpi. Lamtonnak lei in a ra mi cycle 2 an dirter i, mino 4 an tlaih hna. Sangukbawi pa cu a thih le thih lo theih a si lo,” tiah tualchung mi pakhat nih a chim.\nTlaih a tong mi hna cu kum 20 tluk a si mi nu pakhat le pa 3 an si i, khoika an kalpi hna theih a si rih lo, tiah an chim chap. Sangukbawi kah a si hnu ah SAC ralkap nih lam an phih i cu thil a cannak pawngkam inn le dawr hna ah chekhlatnak an tuah, tiah theih a si.\nU Maung Maung Tan hi kum 40 fai a si i sangukbawi a ṭuannak thla 5 a si cang, tiah theih a si. Sangchung ah khualtlung cazin a chek i ngunkhuai a khawlh tawn hna lengah mitlerhkhonh a hmang, tiah tualchung mi sin in theih a si. A kaptu hi zei bantuk phu an si theih a si rih lo. Crd: The Chin Post\nA Rauh Hlan Rasia A Sung Zau Nak Lai Fianter Tu Thil Pa- 8\nKhuachchia Rralhrang Papwlw Nih Thantlang Kan Biakinn An Kan Khanhpiak Ve: Saya Thawng Tha Thang


India Ram Priminister Narendra Modi Sining Le Biachim Tlawmpal – Chin 11 News\nIndia Ram Priminister Narendra Modi Sining Le Biachim Tlawmpal\nVulei cung president vialte lakah India ram priminister Modi hi a tuanbia cawng tlak bik ah a tel ve ti usihlaw kan palh tuk lem lai lo. Sifak rethei fa a si nain a tu a dirhmun Priminister tiang a phan khawh hi mi tampi an khuaruah a har ngaingai.\nVuleicung ih can nei lo bik, riantuan bik mi minung 10 an thim hna i cu lak ah cun a tel ve a zuam rilmal, ih caan hmanh neih lo tiangin rian a tuan mi le teima mi pasal tha a si. Amah hi political Science in B.A a dih hnu ah political science in M.A adih than mi a si.\nAmah hi sifak fa in priminister tiang bak a kai mi a si i, India ram mipi zawn a ruat, ram dawtu pasal tha bik a si ti tiangin an chim. A mah hi sifak fa a rak si caah miharsa dirhmun a theih thiam piak hna i an soi an thangchiat tuk nain an uar bik thiamthiam ko, a tuanbia hi India mi nih cun an duh ngai ngai i cawn tlak a si ti tiangin an chim.\nKeimah ka riantuan chung ah cun khoi ka ram i nihsawh le nek neih kan duh lo, India nih ho ram hmanh hna kan hnawh bel hna lo, cucaah hna a kan hnawh tu ram cu zei bantuk ram an si zongah leh nak kan tuah colh lai tiah China le Pakistan cu a chim hnawh hna.


Biden Te Phu Hi An Rak Men Ttung Lo Tu Hi – Chin World News Evening\nHi kongah cheukhat nih cun zeitlukin tazacuainak le duhlonak a langhter len zongah Trump hi a sung ko lai, Biden a teinak ding lam um ti lo, tiah mah le ruahnak chim le ceih cio a si. Khat leiin nihinni tiangah US a cozah pi zong nih hi kongah biachahnak reprai a tuah kho ve fih lo. Hi thimnak hi zeitiang dah aa awh lai timi theih a har ngai. Hi kong he pehtlaiin Trump vote Million 38 cu Biden an pek tiah,” Trump Legal Team nih an chimnak kongah a anglei bangin US Federal Election Commission Chairman James Trainor nih a chim ve cang.\nHi kongah US Federal Election Commission Chairman James Trainor cu Sky News Australia nih, ‘Voter Fraud’ (vote dik lo) a um ko tiah na zum maw tiin biahalnak an tuah, aleh mi hna cu “thil kal ning le um ning ka zoh lengmang tikah a um ko”tiah a leh hna hi si. A chim duhnak cu Dominion software nih Trump vote Million 38 hi Biden lei ah an kalter ko ti khi a chim duh mi cu si. Cucaah Supreme Court nih a dik mi biachahnak a tuah ahcun Biden lei caah thawngchia ngai si kho mi a si.


***Vakok.Lian***: A Nung Mi Pekchanhnak\nA Nung Mi Pekchanhnak\nRom. 12:1 Pathian sinah a nung in pekchanhmi raithawinak bantukin i pe tuah u\nVoi khat cu, class chungah kan professor pa nih ‘Pathian biak ti mi cu zeitin dah, zeikhi dah asi; thlacam lio kha maw, phungchim lio kha maw, hlasak thangthat lio long hna kha maw Pathian biak cu asi hnga tiah, a kan hal. Kan class dih lak in kan i ceih tti hna. A donghnak a phi chuak le kan dih lak kan lung a tling ngai mi cu, ‘way of daily life’, ‘nifatin kan nuncan ziaza’ hi asi awk asi, kan ti dih. ‘asi’ tiah kan ti ngam hna lo, ‘asi awk asi’ ti long in kan ti ngam hna. Zeicahtiah, kan nuncan ziaza kan i zoh cio than tikah ‘nifatin ka nuncan ziaza bak hi asi’ tiah kan ti ngam cio ti hna lo. Cu nih a langhter mi cu, Khrih zultu hmasa hna i an nuncan ziaza kha kan thlau thluahmah cang tinak asi. Pual nih cun ‘ka zia ka cawng u’ a ti (I Cor. 4:16), ka nun dan bak hi rak ka zoh uh law, ka palh nak um cun rak ka sawh chih uh ti nak kha asi ko!\nBia ka theih ton mi ah, pastor pipi nih (asilo le) pastor fale nih, evangelist fale nih, cu ti an um ding si tung lo, tibantuk hi ka theih ton. Minung cu kan theih mi, kan ruah mi le kan pom mi ning in khan kan nun (action) ah a lang ton caah, kan ruah nak le kan pom nak hna hi ahman mi le Thlarau lei mersannak asi dingmi tu ah khan kan thlen a hau ngaingai. Zangfahnak chan, khrihfa kan si nak ah pastor caah, evangelist caah, pastor fale caah, mibu pi (member) caah tiin nuncan ziaza he pehtlai in a dangdang in Jeush nih ri a kan khiah piak mi a um lo. Minung nih khiah piak mi cu a um kho men! Khrih zultu kan sinak ah siter a kan duh mi hi ahopoah kan i khat dih, a nih kha dingfel deuh seh, anih kha cu a sual deuh zongah a poi loh tibantuk a um hlei lo. Pastor pawl cu an dingfel deuh ding asi tiah ruahnak kan ngei mi nih zeidah a chuah ter tiah cun mibu pi (member sawhsawh) cu zeiti poah kan va um zongah apoi lem lo ti mi ruahnak a chuak i, cu nih cun i sum duh nak um ti loin kan nuncan ziaza hrawhral nak tu ah a chuah ter ton. Nihin zangfahnak chan ah Pathian rian a sang deuh mi le a niam deuh mi tiin a um ti lo. Kan dih lak Pathian rian tuan tu kan si dih ko (kan hnuzarh ah kan chim mi he peh zulh in rel ah cun a fiang deuh lai).\nPastor te cu hmai lei in mipi hruai tu an si caah zohchunh awktlak deuh in um ding asi ko ti cu a hman ko ee, asinain, hibantuk thinlung kan ngeih mi nihhin mipi (members) thinlung ah, kan nih tham cu a va ning deuh ti phun in nuncan ziaza le dingfelnak lei ah zuam duh nak um loin, daithlangnak tu a chuah ter lengmang sual lai ti mi tu kha kan chim duh deuh mi cu asi.\nLev. 1:13-17 chungah rim a thaw i Pathian sin a phan mi khanghthawi pekchanh nak cu Pathian nih zeitin tuahdan ti kha fiangtein a chim hna. Pathian sinah pek cang mi khanghthawinak hi kanmah ta a si ti lo, Pathian ta asi cang. Pathian nih cun, an ngeih mi lakah a ttha bik mi le do a tla mi long kha a cohlang ton hna. Pathian nih minung a kan khamh tik zong ah, minung hna lakah minung sinak tlamtling tein a ngei ve tung i sualnak a ngei lo mi, do a tla mi Jesuh kha minung vialte kan sual ngaihthiamnak ca ding ah khanghthawinak a tuah ve.\nNihin ah kan nih hna zong, biaktheng cungah kan nunnak kha a nungmi pek chanhnak bantukin i pe uh tiah fial kan si ve cang. A nungmi pekchanhnak ti mi hi pastor, evengeslist, CCOC a rak kal mi hna, CMC kal mi hna, missionary a kal mi hna ca long ah asi lo. Zumtu Khrih zultu kan dih caah asi. Ca hlun chung bantukin Pathian sinah pek cang mi cu lak than khawh asi ti lo, kan mah ta zong asi ti lo i, a cheu bang long zong in pek khawh asi fawn lo. A cheu bang longin kan pek ah cun a tling lo mi pekchanhnak asi lai i cohlang lo mi raithawinak a si hnga. Cucaah, Khrih zultu nih cun a nun kha a mah ta asi ti lo. Nifatin a nun kha pekchanh peng asi cang lai. Can lawn kar teah Amah pek si ti loin, nuncan ziaza dih lak tu kha asi awk asi cang (way of daily life). Cucu, a nungmi pek chanh nak ti mi cu asi.\nPosted by L.VanBlian_blogpost.com at 8:00 AM


Kan Nau Pa Benjamin Sum Sunglawi Tak Tak In An Don (+Video) – FIAKFAIROCK\nKan Nau Pa Benjamin Sum Sunglawi Tak Tak In An Don (+Video)\nKum 2019 Myanmar Idol Season 4 hlasak zuamnak ah aa zuam vemi le Grand Final tiang a phan vemi Falam lei kan nau pa Benjamin Sum cu tuni January ni 5, kum 2020 Sunday chun ah Kalaymyo khuasa mi tampi hna nih sunglawi tak tak in an don. Tuni hi zarhpi (Sunday) ni a si ko nain pumh dih le caang ka bak in Benjamin Sum donnak ah an i thawh cio hna.\nKan naupa Benjamin Sum hi Myanmar Idol hlasak zuamnak ah pakhatnak (winner) cu a si lo nain Grand Final dirhmun tiang a phanh ve tik ah hin don phu bak a si. Mipi nih minthang maw hlasak thiam minung pakhat khat kan ttanh tik ahn ah hin teinak an hmuh caan lawng ah lawmhpi hna ding a si lo i an kan phanh khawh piakmi dirhmun te ah khan lunglawm tein lawmhpi hna ding i thazaang pe tu fan pawl kan rian bak a si.\nA mah zong tlaung tein Kalaymyo a rak phanh cang bantuk in tu hi Benjamin Sum donnak le lawmh pinak in caan an hman cuahmah lio si, Myanmar Idol hlasak zuamnak ah cun Winner hmu hlah hmanh sehlaw a Benjamin Sum thazaang a petu hna lungthin ah cun Winner bak a si ko hih, hmailei a lamthluan i a nuh ping ngia lei rian a ttuannak zong ah hlawh tlinnak hmu hraam ko seh.\nA tu bantuk in sunglaw tak tak in nan kan donmi cungah kaa lawm tuk i hlasak kaa zuam lio zongah ram chung in siseh ramleng in siseh thazaang a ka petu nan dih lak cung ah kaa lawm tuk tiah Ben Ben nih biachimnak tlawmpaal a neih hnu ah hla zong a sak piak hna, a tang lei i VIDEO timi te khi rak hmet law LIVE an thlahmi Video zong tling tein na zoh khawh lai. bellereuel\nHakha CND Zaatlang Paih Bualco pahnih an si\nBenjamin Sum Nih A Mit Ai Chinhnak Pawl A Van Thlah (+Hmanthlak Tampi)\nCoronavirus Zawtnak In Mi Tampi A Damhtu Sibawi Pa Cu A Nunnak A Liam\nRang Cit Zuam Nak A Um Than Lai Zoh Dawh Bak Lai Hih (+Video)


BREAKING NEWS: VOMKUA KHUAMI AN LUNGRETHEITUK, AN KHUA LAWNG AHIM – The Chinlung Post\nBreaking News: Thantlang peng Vomkua khua cu meitlan nih an ram a kangh dih, an khua chung te lawng a him tiah khuami pakhat sin in thawng kan theih! Tuni, April 21 zong hi khuapi tein mei thah ah an i thawh! A pawinak pakhat cu ti an laknak tidong (pipe) tampi a kangh dih caah an khuapi tein rawlchumhnak ti hmanh an ngei lo.\nMei hi zeitindah aa thok ti theih a si rih lo! An khua in chaklei Tikir lam lei in a tho ti lawng an chim khawh! Lo an duahnak cu a sau pah cang i Lo duahnak in mei a tlanmi cu an hmih dih cang! Tutan a kangmi hi cu mi pakhat khat nih duah/khanghmi a lo tiah an chim! Credit: The Chin Post.\nRelchih:Kawlralkap ralhrang hna nih raltuknak vanlong hmangin Tuluk ramchung in Alaw Bum tlang ah a ummi KIA an phomh hna tiah Wechat social media ah an tlangzarh cang. Hi konghe pehtlain bnionline thawngzamhnak nih alanghter mi cu ralhrang kawlralkap hna nih KIA ralhrang hna cu cunglei raltuknak vanlong in biatak tein an kah hna tiah a langhter.


Breaking News- US Supreme Court nih New York ah Democrat le Khrifa i dohnak ah Khrifa hna cu teinak a coh ter\nUS khrifa caah a sunglawi ngai mi pakhat i pum hi a si, Govid ruangah New York, Governor Andrew Mark Cuomo Democrat hruaitu nih Covid ruangah Biak inn ah i pum ti bantuk a siang lo mi le Joe Biden policy he tiah a kalpi caah Khrifa pawl nih US supreme Court ah taza an cuai.\nUS supreme Court ah heh tiah an cei hnuah Democrat lei Judge pathum le Chief Justice nih New York Governor hi an dirpi i, pali an si tinak a si. Republican/Conservative palih nih Khrifa lei ah an dirpi ve hna. Pali ve ve an si cang.\nCun teinak hmuh khawhnak ding caah a her tuk mi pakhat cu, Election hlan ah Trump nih Supreme Judge caah a thim mi Amy Coney kut ah a um cang. Amy Coney nih Conservative/Republican pawl.\nKhrifa pawl nih an duh ning bantuk in Thanks Giving cu hmang si seh ti lei ah kut a thlir caah New York ah Khrifa pawl nih Democrat pawl hna cu an tei hna. Source-Foxnews\nBe the first to comment on "Breaking News- US Supreme Court nih New York ah Democrat le Khrifa i dohnak ah Khrifa hna cu teinak a coh ter"